pythainlp/thai-wiki-dataset-v4 huggingface dataset:
สาธารณรัฐประชาชนฮังการี

สาธารณรัฐประชาชนฮังการี  เป็นรัฐสังคมนิยมแบบพรรคการเมืองเดียว ดำรงอยู่ระหว่างวันที่ 20 สิงหาคม ค.ศ. 1949
ถึงวันที่ 23 ตุลาคม ค.ศ. 1989
โดยประเทศในช่วงเวลานี้ถูกพรรคแรงงานสังคมนิยมฮังการีปกครองภายใต้อิทธิพลของสหภาพโซเวียต ตามการประชุมที่มอสโกใน ค.ศ. 1944 วินสตัน เชอร์ชิล และโจเซฟ สตาลิน ได้เห็นพ้องต้องกันว่าในภายหลังสงคราม ฮังการีจะถูกรวมอยู่ในเขตอิทธิพลสหภาพโซเวียต สาธารณรัฐประชาชนฮังการียังดำรงอยู่จนถึง ค.ศ. 1989 เมื่อกองกำลังฝ่ายต่อต้านได้นำพาจุดสิ้นสุดของลัทธิคอมมิวนิสต์ในประเทศฮังการี
สาธารณรัฐมีมุมมองว่าตนเองเป็นรัฐทายาทของสาธารณรัฐโซเวียตฮังการีที่ก่อตั้งขึ้นใน ค.ศ. 1919 ซึ่งเป็นรัฐคอมมิวนิสต์แห่งแรกหลังจากการสถาปนาสหพันธ์สาธารณรัฐสังคมนิยมโซเวียตรัสเซีย (รัสเซียโซเวียต) สาธารณรัฐถูกกำหนดให้เป็นสาธารณรัฐประชาธิปไตยประชาชนโดยสหภาพโซเวียตเมื่อคริสต์ทศวรรษ 1940 ในทางภูมิศาสตร์แล้ว สาธารณรัฐมีอาณาเขตติดกับโรมาเนียและสหภาพโซเวียต (ส่วนด้านยูเครนโซเวียต) ทางด้านตะวันออก ส่วนด้านตะวันตกเฉียงใต้ติดกับยูโกสลาเวีย (ส่วนด้านโครเอเชีย เซอร์เบีย และสโลวีเนีย) สำหรับทางด้านเหนือติดกับเชโกสโลวาเกีย และติดกับออสเตรียทางด้านตะวันตก
ผลสืบเนื่อง.
รายงานจากโพล ค.ศ. 2020 ของ Policy Solutions ในประเทศฮังการี ชาวฮังการีร้อยละ 54 ระบุว่าผู้คนมีชีวิตที่ดีกว่าในสมัยคอมมิวนิวต์ ในขณะที่ร้อยละ 31 ระบุว่าผู้คนส่วนใหญ่มีชีวิตที่ดีกว่าตอนนั้น
เพลงชาติซิมบับเว

ขอพระเจ้าคุ้มครองแผ่นดินซิมบับเว  เพลงชาติของซิมบับเว. ประกาศใช้อย่างเป็นทางการในเดือนมีนาคม ค.ศ. 1994 ภายหลังจากการประกวดเนื้อร้องใหม่ แทนที่เพลงชาติฉบับเดิมที่ชื่อว่า อิเช คอมโบเรรา อาฟรีกา "". ผู้ชนะเลิศในการประกวดเนื้อร้อง ประพันธ์โดย ศาสตราจารย์ Solomon Mutswairo และ เรียบเรียงทำนองโดย Fred Changundega ได้รับการแปลเป็นภาษาอังกฤษและ ภาษาเอนเดเบล ซึ่งเป็นภาษาหลักอีกสองภาษาของซิมบับเว โดยมีการแปลเนื้อร้องทั้ง 3 ภาษาหลักที่ใช้ในซิมบับเว
เนื้อร้อง.
เนื่องจากซิมบับเวมีภาษาประจำชาติ 16 ภาษา เนื้อเพลงของเพลงโชนาดั้งเดิมจึงได้รับการแปลเป็นภาษาประจำชาติอีก 15 ภาษาซึ่งเป็นส่วนหนึ่งของการปฏิรูปรัฐธรรมนูญฉบับปี ค.ศ. 2013 ข้อความถูกจัดวางในรัฐธรรมนูญอย่างเป็นทางการ ค.ศ. 2013 อย่างไรก็ตาม ข้อความเป็นภาษาอังกฤษ อยู่ในฉบับสุดท้ายในรัฐธรรมนูญ มีความหลากหลายตั้งแต่ฉบับบทกวีและเมตริกที่มีการใช้งานทั่วไปจนถึงจุดนั้น และยังคงเป็นเช่นนั้นมาจนถึงทุกวันนี้ ทั้งข้อความที่เป็นทางการใหม่และรูปแบบทั่วไปเพิ่มเติมแสดงอยู่ด้านล่าง
แม้ว่าการแปลทั้งหมดจะเป็นทางการและมีสถานะเท่าเทียมกันตามรัฐธรรมนูญ แต่เวอร์ชันโชนา และเอ็นเดเบเล่ ยังคงเป็นสองรูปแบบที่แพร่หลายมากที่สุดในการนำไปใช้ตามปกติ<br style="clear:left;">
แกรนท์กาเซลล์

แกรนท์กาเซลล์ (ชื่อวิทยาศาสตร์: "Nanger granti") เป็นแอนทีโลปขนาดใหญ่ชนิดหนึ่ง นับเป็นแอนทีโลปที่มีขนาดใหญ่ที่สุดในบรรดากาเซลล์ หรือแอนทีโลปขนาดกลางด้วยกัน (ชื่อในภาษาสวาฮิลีเรียกว่า "Swala Granti"ในขณะที่ชื่อสามัญในภาษาอังกฤษและชื่อวิทยาศาสตร์ตั้งขึ้นเพื่อเป็นเกียรติแก่นักสำรวจชาวสกอตในยุคศตวรรษที่ 19 พันเอกเจมส์ ออกุสตุส แกรนท์)
ตัวผู้มีน้ำหนัก 60–75 กิโลกรัม ในขณะที่ตัวเมีย 40–50 กิโลกรัม ความสูงจากเท้าจรดหัวไหล่ 80–90 เซนติเมตร ความยาวตลอดลำตัว 1–1.4 เมตร ความยาวหาง 25–30 เซนติเมตร อายุขัยโดยเฉลี่ย 10–12 ปี
ตัวผู้จะมีขนาดใหญ่พอ ๆ กับอิมพาลา ซึ่งเป็นแอนทีโลปอีกชนิดหนึ่ง มีคอยาวแข็งแรงและมีเขาคู่ยาวเรียวแหลมสวยงาม ตัวเมียมีขนาดเล็กกว่ามีเขาสั้นและเล็กกว่าตัวผู้ มีลักษณะเด่นที่เห็นได้ชัดเจนตั้งแต่ระยะไกล คือ มีแผานสีดำเป็นทางขวางข้างลำตัวจากขาหน้าจรดขาหลังทั้ง 2 ข้างคล้ายทอมสันส์กาเซลล์ และมีทางสีดำยาวลงตรงสะโพกทั้ง 2 ด้าน หางสีขาวแต่ปลายหางเป็นสีดำ พบกระจายพันธุ์ตั้งแต่ตอนเหนือของแทนซาเนียถึงตอนใต้ของซูดาน และเอธิโอเปีย และด้านชายฝั่งทะเลของเคนยาจนถึงทะเลสาบวิกตอเรีย 
ชนิดย่อย.
แกรนท์กาเซลล์แบ่งออกเป็นชนิดย่อยต่าง ๆ ได้ดังนี้
รถไฟใต้ดินบูคาเรสต์

รถไฟใต้ดินบูคาเรสต์  เป็นเส้นทางรถไฟใต้ดินในกรุงบูคาเรสต์ ประเทศโรมาเนีย ดำเนินการโดย Metrorex ในปี ค.ศ. 2011 มีผู้โดยสารทั้งสิ้น 170.5 ล้านคน (เฉลี่ยต่อวันได้ 467,000 คน) ระยะทาง 51 สถานี
เขตอนุรักษ์แห่งชาติแซมบูรู

เขตอนุรักษ์แห่งชาติแซมบูรู  เป็นเขตอนุรักษ์ธรรมชาติตั้งอยู่ในภาคกลางตอนบนของประเทศเคนยา มีพื้นที่กว้างประมาณ 165 ตารางกิโลเมตร (64 สแควร์ไมล์) หรือ 103,125 ไร่ และอยู่ห่างจากกรุงไนโรบี 350 กิโลเมตร มีอาณาเขตทางตอนใต้ติดต่อกับเขตอนุรักษ์บัฟฟาโลสปริงและเขตอนุรักษ์ชาบา
พื้นที่ส่วนใหญ่เป็นพื้นที่แห้งแล้ง มีภูมิประเทศที่สวยงาม และอุดมไปด้วยสัตว์ป่านานาชนิด จึงเป็นสถานที่ท่องเที่ยวที่มีชื่อเสียงอีกแห่งหนึ่งของเคนยา และเป็นถิ่นที่อยู่ของปาล์มดูม อันเป็นพืชถิ่นเดียวที่ขึ้น ณ ที่แห่งนี้ 
เขตอนุรักษ์แห่งชาติแซมบูรู มีสัตว์ป่าที่ถือว่าเป็นไฮไลต์หรือเป็นที่ดึงดูดใจเป็นที่สนใจแก่นักท่องเที่ยว 5 ชนิด ที่เรียกว่าเป็น "ผู้ยิ่งใหญ่ทั้ง 5 แห่งแซมบูรู" ได้แก่ ยีราฟลายร่างแห, นกกระจอกเทศโซมาลี, ม้าลายเกรวี, เกรินุก และไบซาออริกซ์
บูร์ซาไร

บูร์ซาไร  เป็นเส้นทางรถไฟฟ้าที่สร้างขึ้นในปี ค.ศ. 2000 โดยบริษัทตือวาซัช  ให้บริการในเขตเมืองบูร์ซา ประเทศตุรกี มีโครงการส่วนต่อขยายไปอีก 50 กิโลเมตร
รถไฟใต้ดินปูซาน

ปูซาน เมโทร (เกาหลี: ; ฮันจา: ; อาร์อาร์: "Busan dosicheoldo") ดำเนินการโดยบริษัทปูซาน ทรานสปอร์เตชัน คอร์ปอเรชัน เป็นเส้นทางรถไฟฟ้าในเมืองปูซาน ประเทศเกาหลีใต้ เปิดให้บริการครั้งแรกในปี พ.ศ. 2528 พร้อมกับ 17 สถานีเริ่มแรก รถไฟใต้ดินประกอบด้วย 4 สาย ครอบคลุมเส้นทาง ใน 114 สถานี ถ้านับรวมรถไฟรางเบาปูซาน–คิมแฮ และสายทงแฮ เครือข่ายครอบคลุมเส้นทาง รวม 158 สถานี
จำนวนผู้โดยสาร.
จำนวนผู้โดยสารที่มาใช้บริการที่รถไฟใต้ดินปูซานในหนึ่งปีมีประมาณ 263,574,000 คน ในปี พ.ศ. 2552 เท่ากับว่าใน 1 วัน จะมีผู้โดยสารประมาณ 722,000 คนมาใช้บริการที่รถไฟใต้ดินปูซาน โดยผู้โดยสาร 401,000 คนจะใช้สาย 1, 250,000 คนใช้สาย 2 และ 71,000 คนใช้สาย 3 ตามลำดับ
สาธารณรัฐสังคมนิยมประชาชนแอลเบเนีย

สาธารณรัฐสังคมนิยมประชาชนแอลเบเนีย  เป็นชื่อเรียกอย่างเป็นทางการของ "ประเทศแอลเบเนีย" เป็นประเทศอยู่ภายใต้รัฐคอมมิวนิสต์ตั้งแต่ ค.ศ. 1944 ถึง ค.ศ. 1992 ปกครองตามแบบ "รัฐบาลพรรคเดียว" แบบชาตินิยมฮอกซา ประเทศแอลเบเนียนี้ เคยเป็นอดีตรัฐบริวารของสหภาพโซเวียต ตั้งแต่ ค.ศ.1944 ถึงปี ค.ศ.1961
ความสัมพันธ์กับยูโกสลาเวีย.
หลังสงครามโลกครั้งที่ 2 แอลเบเนียดำเนินนโบบายใกล้ชิดกับยูโกสลาเวียมาก จนถึงกับมีนโยบายที่จะรวมแอลเบเนียเข้ากับยูโกสลาเวีย จนกระทั่งยูโกสลาเวียถูกขับออกจากองค์กรโคมินฟอร์มเมื่อ ค.ศ. 1948 สหภาพโซเวียตเรียกร้องให้ประเทศบริวารตัดความสัมพันธ์กับยูโกสลาเวีย สมาชิกพรรคคอมมิวนิสต์แอลเบเนียส่วนใหญ่ที่ไม่พอใจนโยบายใกล้ชิดกับยูโกสลาเวียจึงหันไปสร้างความสัมพันธ์กับโซเวียตโดยตรง ตัดความสัมพันธ์กับยูโกสลาเวีย และพยายามกวาดล้างฝ่ายที่นิยมยูโกสลาเวียออกจากพรรค
ความสัมพันธ์กับสาธารณรัฐประชาชนจีน.
ต่อมาเมื่อนีกีตา ครุชชอฟ ขึ้นมามีอำนาจใน ค.ศ. 1956 และมีนโยบายผูกมิตรกับยูโกสลาเวียอีกครั้ง และปรับเปลี่ยนนโยบายไปจากยุคของสตาลิน ทำให้ผู้นำแอลเบเนียที่นิยมสตาลินไม่พอใจหันไปสร้างความสัมพันธ์กับสาธารณรัฐประชาชนจีนแทน สหภาพโซเวียตประณามแอลเบเนียที่ไม่ร่วมล้มล้างอิทธิพลของสตาลิน แอลเบเนียจึงโต้ตอบด้วยการปิดฐานทัพเรือดำน้ำของโซเวียตที่เมืองวโลเรอร์
เมื่อเหมาเจ๋อตงถึงแก่กรรมเมื่อ ค.ศ. 1976 และจีนเริ่มดำเนินนโยบายผ่อนปรน ผูกมิตรกับสหรัฐอเมริกามากขึ้น ฮฺอกซา ผู้นำพรรคอมมิวนิสต์แอลเบเนียไม่พอใจ ตัดความสัมพันธ์กับประเทศจีนเมื่อ ค.ศ. 1977 จากนั้น แอลเบเนียดำเนินนโยบายอยู่อย่างโดดเดี่ยว
ในขณะเดียวกัน การเมืองภายในแอลเบเนียมีความขัดแย้งมากขึ้น เมห์เมต เซฮู ไม่พอใจนโยบายตัดความสัมพันธ์กับจีน พยายามก่อรัฐประหารแต่ไม่สำเร็จ เซฮูถูกประหารชีวิต โซซาปกครองประเทศแบบเผด็จการจนถึงแก่อสัญกรรมเมื่อ 11 เมษายน พ.ศ. 2528 รามิซ อาเลีย ผู้สืบทอดอำนาจต่อจากโซซาดำเนินนโยบายที่ผ่อนปรนมากขึ้น ในที่สุดได้มีการปฏิรูปการเมืองจัดให้มีการเลือกตั้งทั่วไปเมื่อ เดือนมีนาคม พ.ศ. 2534 ผลปรากฏว่าพรรคแรงงานแอลเบเนียได้เสียงส่วนใหญ่ รามิซ อาเลียได้เป็นประธานาธิบดี มีการประกาศใช้รัฐธรรมนูญฉบับใหม่ และเปลี่ยนชื่อประเทศเป็นสาธารณรัฐแอลเบเนีย
เพนกวินแอฟริกา

เพนกวินแอฟริกา  หรือ เพนกวินตีนดำ (ชื่อวิทยาศาสตร์: "Spheniscus demersus") เป็นเพนกวินชนิดหนึ่ง
เพนกวินแอฟริกาเป็นเพนกวินขนาดเล็ก มีลำตัวยาวประมาณ 68–70 เซนติเมตร น้ำหนักประมาณ 2–5 กิโลกรัม ตัวผู้มีขนาดใหญ่กว่าตัวเมีย มีจะงอยปากที่แหลมกว่าเพนกวินฮัมโบลด์ ซึ่งเป็นเพนกวินที่อยู่ร่วมสกุลเดียวกัน
เดิมได้ชื่อว่า "เพนกวินลา" (Jackass penguin) เนื่องจากมีเสียงร้องเหมือนลา ต่อมาได้ถูกเปลี่ยนชื่อเป็นเพนกวินแอฟริกาเพราะเป็นเพนกวินเพียงชนิดเดียวที่พบได้ในทวีปแอฟริกา โดยจะพบได้ตามชายฝั่งแถบแหลมกูดโฮป ในแอฟริกาใต้ และพบได้มากที่สุด ที่ชายหาดโบลส์เดอร์ ริมฝั่งมหาสมุทรแอตแลนติก ประเทศแอฟริกาใต้
เพนกวินแอฟริกาเป็นนกที่จับคู่อยู่เพียงคู่เดียวตลอดชีวิต มีพฤติกรรมการอยู่รวมกันเป็นนิคมใหญ่ เมื่ออากาศร้อนจะขุดหลุมฝังตัวในพื้นทรายและอ้าปากรับลมเพื่อระบายความร้อนออกจากตัว จัดเป็นเพนกวินอีกชนิดหนึ่งที่อาศัยอยู่ร่วมกับมนุษย์ได้เป็นอย่างดี
รถไฟใต้ดินไคโร

รถไฟใต้ดินไคโร (หรือ  ) เป็นระบบขนส่งมวลชนเร็วในเกรตเตอร์ไคโร ประเทศอียิปต์ ถือเป็นระบบรถไฟใต้แห่งอันแรกที่มีรถไฟใต้ดินเต็มระบบสามสายในแอฟริกา และเป็นรถไฟแห่งแรกที่สร้างขึ้นในตะวันออกกลาง เปิดตัวใน ค.ศ. 1987 ด้วยสายที่ 1 จากฮิลวานไปยังจัตุรัส Ramsis ด้วยความยาว ณ ค.ศ. 2013 รถไฟใต้ดินนี้มีผู้โดยสารเกือบ 4 ล้านคนต่อวัน ณ เดือนตุลาคม ค.ศ. 2022 รถไฟใต้ดินไคโรมี 74 สถานี ในจำนวนนี้เป็นสถานีเปลี่ยนสาย 4 แห่ง ทั้งหมดมีความยาวรวม รถไฟใต้ดินนี้มีสายให้บริหารสามสาย เรียงเป็นเลข 1 ถึง 3
รถไฟใต้ดินไคโรดำเนินการโดย National Authority for Tunnels ใช้รางสแตนดาร์ดเกจ 
หมายเหตุ.
<templatestyles src="Reflist/styles.css" />
การคืนน้ำ

การคืนน้ำ  เป็นการรักษาภาวะขาดน้ำ ปกติใช้สารละลายน้ำเกลือแร่ (ORS) สารละลายสามัญประจำบ้าน ได้แก่ น้ำเกลือ เครื่องดื่มโยเกิร์ตผสมเกลือ ซุปผักและซุปไก่ใส่เกลือ ก็สามารถให้ได้เช่นกัน ส่วนสารละลายตามครัวเรือน เช่น น้ำที่ใช้เตรียมธัญพืช ซุปไม่ใส่เกลือ น้ำมะพร้าวอ่อน ชาอ่อน (ไม่ใส่สารให้ความหวาน) และน้ำผลไม้สดที่ไม่ใส่สารให้ความหวานสามารถเติมเกลือครึ่งถึงหนึ่งช้อนชา (1.5 ถึง 3 กรัม) ต่อลิตร น้ำจืดสะอาดยังสามารถเป็นของเหลวที่ให้ได้ชนิดหนึ่ง มีสารละลายพาณิชย์ เช่น พีเดียไลท์ (Pedialyte) และหน่วยงานบรรเทาทุกข์อย่างยูนิเซฟ ใช้การแจกจ่ายถุงเกลือและน้ำตาลอย่างกว้างขวาง สิ่งพิมพ์เผยแพร่สำหรับแพทย์ขององค์การอนามัยโลกแนะนำ ORS ทำเอง ซึ่งประกอบด้วยน้ำหนึ่งลิตร และเติมเกลือหนึ่งช้อนชา (3 กรัม) และน้ำตาลสองช้อนโต๊ะ (18 กรัม) (คือ ประมาณ "รสน้ำตา").) โครงการการคืนน้ำแนะนำให้เติมน้ำตาลปริมาณเท่ากันแต่เติมเกลือเพียงครึ่งช้อนชา โดยกล่าวว่า การเจือจางที่มากขึ้นนี้มีความเสี่ยงน้อยกว่าและเสียประสิทธิภาพน้อยมาก ทั้งสองหน่วยงานเห็นตรงกันว่า การดื่มน้ำตาลหรือเกลือมากเกินไปสามารถทำให้ภาวะขาดน้ำเลวลงได้
ควรให้สังกะสีและโพแทสเซียมเสริมในปริมาณที่เหมาะสมด้วยหากหาได้ แต่ความพร้อมของธาตุเหล่านี้ไม่ควรชะลอการคืนน้ำ องค์การอนามัยโลกชี้ว่า สิ่งสำคัญที่สุด คือ เริ่มต้นจากการป้องกันภาวะขาดน้ำให้เร็วที่สุด
การอาเจียนเกิดบ่อยระหว่างชั่วโมงแรกหรือชั่วโมงที่สองของการรักษาด้วย ORS โดยเฉพาะอย่างยิ่งหากเด็กดื่มสารละลายเร็วเกินไป แต่การอาเจียนมักไม่มีผลต่อการคืนน้ำ เพราะของเหลวส่วนใหญ่ยังถูกดูดซึมได้ องค์การอนามัยโลกแนะนำว่าหากเด็กอาเจียน ให้รอห้าถึงสิบนาทีและเริ่มให้สารละลายอีกครั้ง แต่ให้ช้าลง
องค์การอนามัยโลกแนะนำว่า เด็กที่ป่วยท้องร่วงให้ได้รับอาหารต่อไป การให้อาหารต่อเนื่องช่วยให้การทำงานของลำไส้ผิดปกติฟื้นตัวเร็วขึ้น ตรงกันข้าม เด็กที่ถูกจำกัดอาหาร มีระยะอาการท้องร่วงนานกว่าและฟื้นฟูการทำงานของลำไส้ช้ากว่า เด็กยังควรได้รับนมแม่ต่อไปด้วย
โลมาฮาวี่ไซด์

โลมาฮาวี่ไซด์ (ชื่อวิทยาศาสตร์: "Cephalorhynchus heavisidii") สัตว์เลี้ยงลูกด้วยนมในทะเลชนิดหนึ่ง จำพวกโลมา จัดเป็นวาฬมีฟันชนิดหนึ่ง ในวงศ์โลมามหาสมุทร (Delphinidae)
โลมาฮาวี่ไซด์ จัดเป็นโลมาขนาดเล็ก มีความยาวประมาณ 180 เซนติเมตร น้ำหนัก 75 กิโลกรัม อายุขัยโดยเฉลี่ย 20 ปี ตั้งชื่อตามชื่อของกัปตันฮาวี่ไซด์ ซึ่งนำตัวโลมาชนิดนี้จากนามิเบียไปยังสหราชอาณาจักรเมื่อต้นศตวรรษที่ 19 เพื่อทำการศึกษาทางวิทยาศาสตร์ แต่ชื่อนี้ได้ถูกสะกดผิดเป็น "เฮฟวี่ไซด์" (Heaviside) แต่ชื่อฮาวี่ไซด์ก็ยังนิยมใช้อยู่ทั่วไป
โลมาฮาวี่ไซด์ พบได้เฉพาะชายฝั่งมหาสมุทรแอตแลนติกของนามิเบียและแอฟริกาใต้เท่านั้น พบได้ง่ายที่อ่าววัลฟิส ของนามิเบีย
รถไฟใต้ดินกาตาเนีย

รถไฟใต้ดินกาตาเนีย  เป็นเส้นทางรถไฟใต้ดินที่ให้บริการในเมืองกาตาเนีย เกาะซิซิลี ประเทศอิตาลี เป็นรถไฟใต้ดินที่อยู่ใต้สุดในยุโรป เริ่มดำเนินการเมื่อวันที่ 27 มิถุนายน ค.ศ. 1999 มีระยะทางประมาณ 4 กิโลเมตร
ยีราฟมาไซ

ยีราฟมาไซ (ชื่อวิทยาศาสตร์: "Giraffa tippelskirchi") เป็นสปีซีส์ของยีราฟ ("Giraffa") ชนิดหนึ่ง
ยีราฟมาไซ พบกระจายพันธุ์มากที่สุดทางตอนใต้ของประเทศเคนยาและในประเทศแทนซาเนีย มีลักษณะเด่น คือ มีลายเป็นแผ่นเล็ก ขอบเป็นหยักขึ้นลงไม่มีรูปแบบที่แน่นอน ซึ่งแตกต่างไปจากยีราฟชนิดอื่น ๆ อย่างเห็นได้ชัด และตั้งแต่หัวเข่าลงไปจนถึงข้อเท้าจะเป็นสีขาว ไม่มีลาย
ยีราฟมาไซ ในตัวผู้มีน้ำหนักตั้งแต่ 1,100–1,900 กิโลกรัม ตัวเมีย 700 กิโลกรัม ตัวผู้มีความสูงประมาณ 5.5 เมตรหรือสูงกว่า ในขณะที่ตัวเมียประมาณ 4.9 เมตร ความยาวลำตัวประมาณ 2.5–3.7 เมตร ความยางหาง 75–130 เซนติเมตร อายุโดยเฉลี่ย 20–28 ปี
นางงามจักรวาล 2001

นางงามจักรวาล 2001  เป็นการจัดการประกวดนางงามจักรวาล ครั้งที่ 50 จัดขึ้นเมื่อวันที่ 12 พฤษภาคม พ.ศ. 2544 (ตามเวลาในประเทศไทย) ณ. เมืองบายาโมน ประเทศเปอร์โตริโก โดยในปีนี้มีตัวแทนสาวงามเข้าร่วมประกวดทั้งหมด 77 ประเทศ โดยมี ลาร่า ดัตตา นางงามจักรวาลปี 2000 ได้มอบมงกุฏให้กับ เดนิส ควินโยเนส สาวงามจากประเทศเปอร์โตริโก ครองตำแหน่งนางงามจักรวาลประจำปีนี้
ผลการประกวด.
คะแนนในรอบตัดสิน.
<templatestyles src="Col-begin/styles.css"/>
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
<templatestyles src="Col-begin/styles.css"/>
รถไฟใต้ดินเฉิงตู

รถไฟใต้ดินเฉิงตู เป็นเส้นทางรถไฟใต้ดินในเมืองเฉิงตู มณฑลเสฉวน ประเทศจีน ปัจจุบันประกอบด้วยสองเส้นทาง
เส้นทาง.
ปัจจุบันมี 2 สาย สาย 1 มีจำนวน 17 สถานี ระยะทาง 18.50 กิโลเมตร และสาย 2 จำนวน 26 สถานี ระยะทาง 31.20 กิโลเมตร
ระบบขนส่งมวลชนเจนไน

ระบบขนส่งมวลชนเจนไน ดำเนินการโดยบริษัทรถไฟอินเดียใต้ เป็นเส้นทางรถไฟฟ้ายกระดับแห่งแรกในประเทศอินเดีย แนวเส้นทางเริ่มจากหาดเจนไน สิ้นสุดที่ Velachery ระยะทาง จำนวน 17 สถานี ผู้โดยสารรายวัน 76,800 คน
เปิดให้บริการในปี ค.ศ. 1995 และได้ทำการก่อสร้างส่วนต่อขยายในปี ค.ศ. 2004 และ 2007
ล้อขับเคลื่อน.
ระบบขนส่งมวลชนเจนไน ใช้รถไฟฟ้า 2 ชนิด คือ แบบ 6 คัน และแบบ 9 คันต่อขบวน วิ่งบนรางบรอดเกจ และรับไฟฟ้าโดยใช้ระบบจ่ายไฟฟ้าเหนือหัว ผลิตโดย "Integral Coach Factory"
ชิคาโก แอล

ชิคาโก 'แอล' เป็นตัวย่อที่แปลว่า "ยกระดับ" หรือ "วงแหวน" เป็นระบบขนส่งมวลชนในเมืองชิคาโก รัฐอิลลินอย สหรัฐอเมริกา ดำเนินการโดย Chicago Transit Authority (CTA) เป็นเส้นทางรถไฟใต้ดินที่มีผู้โดยสารมากที่สุดรองจาก รถไฟใต้ดินนครนิวยอร์ก และรถไฟใต้ดินวอชิงตัน
สถิติผู้โดยสาร วันธรรมดา 788,415 คน วันเสาร์ 519,959 คน วันอาทิตย์ 377,308 คน จำนวนผู้โดยสารต่อปีในปี ค.ศ. 2012 คือ 231.15 ล้านคน ในปี ค.ศ. 2005 ได้รับการโหวตให้เป็นหนึ่งใน "เจ็ดสิ่งมหัศจรรย์ของชิคาโก"
เป็นสายที่มีผู้โดยสารหนาแน่นที่สุด เฉลี่ยวันละ 268,580 คน ทั้งหมด 33 สถานี ระยะทาง 
ระยะทาง จำนวน 33 สถานี
ระยะทาง จำนวน 19 สถานี ผู้โดยสารรายวัน 113,611 คน
ระยะทาง จำนวน 29 สถานี ผู้โดยสารรายวัน 70,554 คน
ระยะทาง ผู้โดยสารรายวัน 63,037 คน
ระยะทาง ผู้โดยสารรายวัน 10,377 คน
ระยะทาง ผู้โดยสารรายวัน 33,737 คน
ระยะทาง ผู้โดยสารรายวัน 7,063 คน
วิลเดอบีสต์

วิลเดอบีสต์  หรือ นู  สัตว์เลี้ยงลูกด้วยนมประเภทหนึ่ง จำพวกแอนทีโลป ในวงศ์ Bovidae จัดอยู่ในสกุล "Connochaetes"
ศัพท์มูลวิทยาและลักษณะ.
คำว่า "วิลเดอบีสต์" เป็นภาษาดัตช์แปลว่า "สัตว์ป่า" หรือ "วัวป่า" ในภาษาอาฟรีกานส์ (เบียส = วัว) ในขณะที่ "Connochaetes" มาจากภาษากรีก คำ κόννος (Konnos) หมายถึง "เครา" และ χαίτη (khaítē) หมายถึง "ไหล่ผม" หรือ "แผงคอ" ขณะที่คำว่า "นู" มาจากภาษากอยกอยแปลว่า "สัตว์เหล่านี้"
วิลเดอบีสต์มีส่วนสูงจากเท้าถึงหัวไหล่ประมาณ 1.3–1.5 เมตร ขนาดตัวเท่า ๆ กับวัวบ้าน มีความยาวลำตัวประมาณ 1.7–2.4 เมตร ความยาวหาง 75–100 เซนติเมตร ตัวผู้มีน้ำหนักเมื่อโตเต็มที่ 185–230 กิโลกรัม ตัวเมียมีน้ำหนักเมื่อโตเต็มที่ 150–180 กิโลกรัม มีเขาคล้ายเขากระทิง แต่เล็กกว่า มีเขาทั้งตัวผู้และตัวเมีย สีของลำตัวทั่วไปเป็นสีเทา แต่มีแถบสีดำที่ใบหน้า หางค่อนข้างยาวสีดำ และมีเคราสีขาวหรือดำบริเวณใต้คอ บนหลังคอมีแผงขนสีดำต่อไปถึงไหล่ อายุโดยเฉลี่ย 12–20 ปี พบสูงสุดถึง 40 ปี
วิลเดอบีสต์ถือเป็นแอนทีโลปขนาดใหญ่ และจัดเป็นแอนทีโลปที่สามารถพบได้ง่ายที่สุดในทวีปแอฟริกา มีพฤติกรรมอาศัยอยู่รวมตัวกันเป็นฝูงใหญ่ บางฝูงอาจถึงหลักหมื่นตัว โดยมีตัวผู้ที่แข็งแรงเป็นจ่าฝูง 
การจำแนก.
แบ่งออกได้เป็น 2 ชนิด คือ
การอพยพ.
ในทุกปี ในเดือนพฤษภาคม ซึ่งเป็นช่วงเข้าสู่ฤดูแล้ง ที่อาหารหากินยาก ฝูงวิลเดอบีสต์จำนวนกว่า 1.8–2 ล้านตัว จะพากันอพยพจากทุ่งหญ้าเซเรงเกติ ในแทนซาเนีย เดินทางไกลเป็นระยะทางกว่า 1,500 กิโลเมตร เพื่อหาอาหาร ได้แก่ หญ้าที่ขึ้นใหม่ในทุ่งหญ้ามาไซมารา ของเคนยา ซึ่งเป็นเขตแดนติดต่อกัน และจะหากินอยู่ในทุ่งหญ้ามาไซมาราราว 2 เดือน จนถึงเดือนกันยายน–ตุลาคม ก็จะพากันอพยพกลับไปที่ทุ่งหญ้าเซเรงเกติที่จะมีหญ้าขึ้นใหม่เต็มท้องทุ่งเต็มไปหมด
โดยระหว่างการอพยพทั้งไปและกลับ จะมีวิลเดอบีสต์ล้มตายประมาณ 200,000 ตัว จากการเบียดเสียดกัน หรือจมน้ำจากการถูกจระเข้กิน ขณะข้ามแม่น้ำมารา ขณะที่ตัวที่อ่อนเพลียหรืออ่อนแรงก็จะถูกสัตว์กินเนื้อขนาดใหญ่ล่าเป็นอาหาร เช่น สิงโต, ไฮยีน่า, เสือดาว หรือเสือชีตาห์ ซึ่งภาพการอพยพนั้นเป็นภาพที่น่าประทับใจ และตื่นตาตื่นใจอย่างยิ่ง วิลเดอบีสต์จะเดินตามจ่าฝูงเป็นแถวยาวเป็นระเบียบ เมื่อถึงบริเวณที่มีทุ่งหญ้าอุดมสมบูรณ์ ก็จะแยกย้ายกันกินหญ้า ก่อนที่จะกลับมารวมตัวกันอีกครั้ง ก่อนที่วิลเดอบีสต์จะข้ามแม่น้ำนั้น จะหยุดอยู่ริมตลิ่งเพื่อกินน้ำก่อน ก่อนที่จ่าฝูงตัวที่แข็งแรงที่สุด จะกระโดดลงไปเป็นตัวแรก ก่อนจะตามมาด้วยตัวอื่น ๆ จนหมด 
เมื่อกลับมาถึงเซเรงเกติ ลูกวิลเดอบีสต์จะเกิดใหม่ราว 500,000 ตัวในราวเดือนกุมภาพันธ์–มีนาคม และจะร่วมเดินทางอพยพประจำปีในเดือนพฤษภาคมต่อไป
วิลเดอบีสต์พบกระจายพันธุ์ในทวีปแอฟริกา ตั้งแต่ทางตอนเหนือของเคนยาจนถึงทางใต้ของแทนซาเนีย และจนถึงแอฟริกาใต้
สายัณห์ จันทรวิบูลย์

สายัณห์ จันทรวิบูลย์ ชื่อเล่น ตุ๋ย เกิดเมื่อวันที่ 25 เมษายน พ.ศ. 2491 ที่อำเภอเสนา จังหวัดพระนครศรีอยุธยา เป็นอดีตนักแสดงที่เคยได้รับฉายาว่า "หุ่นทรมานใจสาว" 
ประวัติ.
สายัณห์ จันทรวิบูลย์ เกิดเมื่อวันที่ 25 เมษายน พ.ศ.2491 ในครอบครัวลิเก "ฉะอ้อน เรืองศิลป์" มีพี่น้อง 7 คน เข้าสู่วงการบันเทิงขณะที่กำลังศึกษาต่อที่วิทยาลัยนาฏศิลป์ กรมศิลปากร ขณะที่กำลังรับบทพระรามในละครเวทีของกรมศิลปากรเรื่องรามเกียรติ์ จากการชักนำของหลานพระองค์เจ้าภาณุพันธุ์ ยุคล ซึ่งเป็นเพื่อนร่วมห้องให้มาเป็นพระเอกเรื่อง "ละครเร่" ของอัศวินภาพยนตร์ ก้าวสู่วงการบันเทิงโดยการสนับสนุนของหม่อมปริม บุนนาค ต่อด้วยบทพระรองในเรื่อง "โทน" และมีผลงานออกมาอย่างต่อเนื่อง 
และยังมีผลงานทางจอแก้วด้วยการแสดงละครทีวีเรื่องแรกในเรื่อง "รอยมลทิน" ของคณะศรีไทยการละคร เรื่องต่อมา "นางพญาม่านจู" และ "หัวหมู่เจน" เมื่อปี พ.ศ. 2511 และมีชื่อเสียงในบท "คาวี" จากละครช่อง 4 บางขุนพรหมเรื่อง"สวรรค์เบี่ยง" คู่กับนันทวัน เมฆใหญ่ อีกทั้งยังเคยร้องเพลงลูกทุ่งตั้งแต่อยู่ในวงดนตรีของผ่องศรี วรนุช ร่วมกับสายัณห์ สัญญา และยอดรัก สลักใจ 
ต่อมาได้ตั้งวงดนตรีร่วมกับครรชิต ขวัญประชา ที่มีชื่อว่า "สายัณห์-ครรชิต" และได้ออกอัลบั้มเมื่อปี พ.ศ. 2522 โดยมีเพลง "สายัณห์คนใหม่" ที่แต่งโดยครูจิ๋ว พิจิตร ที่มีชื่อเสียงสุด ก่อนที่จะกลับมาแสดงหนังต่อ นอกจากนี้ยังเคยเป็นผู้สร้างร่วมกับฉลอง ภักดีวิจิตร กำกับการแสดงหลายเรื่องเช่นทอง 1-5, อังกอร์ ฯลฯ รวมทั้งเคยเป็นผู้สร้างและผู้กำกับการแสดงภาพยนตร์และละครเองอีกด้วย 
ชีวิตส่วนตัว เคยสมรสกับดวงดาว จารุจินดา มีบุตรที่เกิดกับดวงดาวคือ วิชญะ จารุจินดา (ตั้ม),ตะวัน จารุจินดา (เติ้ล) พระเอกของช่อง 7 ต่อมามีบุตรคนสุดท้องกับภรรยาใหม่อีกคนคือ สุริยัน จันทรวิบูลย์ (ต้อง) ปัจจุบันใช้ชีวิตในที่เมืองลอสแอนเจลิส มลรัฐแคลิฟอร์เนีย ประเทศสหรัฐอเมริกา โดยมีกิจการร้านเสริมสวยผสมสปานวดตัวและหน้า ชื่อ "ลุกกิ้งกู๊ด (Looking Good") และเป็นผู้จัดการฝ่ายนักร้องที่ไทยแลนด์พลาซ่า ร้านอาหารไทย
รถไฟใต้ดินโคเปนเฮเกน

รถไฟใต้ดินโคเปนเฮเกน  เป็นเส้นทางรถไฟใต้ดินในกรุงโคเปนเฮเกน ประเทศเดนมาร์ก มีระยะทาง 20.5 กิโลเมตร ประกอบด้วย 2 เส้นทาง คือ เอ็ม 1 และ เอ็ม 2 ปัจจุบันมีจำนวน 22 สถานี โดยมี 9 สถานี เป็นสถานีใต้ดิน ในปี ค.ศ. 2011 สถิติผู้โดยสารต่อปีคือ 54.3 ล้านคน
เส้นทาง.
ประกอบไปด้วยสาย เอ็ม 1 และ เอ็ม 2 ทั้งหมด 22 สถานี ระยะทาง 20.5 กิโลเมตร สายเอ็ม 1 ระยะทาง 13.7 กิโลเมตร 15 สถานี ขณะที่สายเอ็ม 2 M2 มีระยะทาง 14.2 กิโลเมตร 16 สถานี
เฮลอินเอเซล (2013)

เฮลอินเอเซล (2013) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2013 ซึ่งจัดเป็นปีที่ 5 แล้ว สถานที่จัดคือ อเมริกันแอร์ไลน์สอารีนา ในเมือง ไมแอมี, รัฐฟลอริดา สหรัฐอเมริกา เมื่อวันที่ 27 ตุลาคม ค.ศ. 2013 โดยมีผู้สนับสนุนคือ ดับเบิลยูดับเบิลยูอี 2K14
เบื้องหลัง.
ในรอว์ 7 ตุลาคม แบรด แมดด็อกซ์ ออกมาประกาศจัดรีแมตช์ชิงแชมป์ WWE ที่ว่างอยู่ ระหว่าง แรนดี ออร์ตัน กับ แดเนียล ไบรอัน อีกครั้งในศึกเฮลอินเอเซล ในแมตช์กรงเหล็กเฮลอินเอเซล โดยจะมีการให้แฟนๆ โหวตว่าต้องการให้ใครเป็นกรรมการพิเศษจาก 3 คนที่มีให้เลือก คือ บูเกอร์ ที, บ็อบ แบ็กลันด์ และชอว์น ไมเคิลส์ โดยผลโหวตออกมาคือ ชอว์นได้คะแนนโหวตมากที่สุด ทำให้ชอว์นได้เป็นกรรมการพิเศษในแมตช์ชิงแชมป์ WWE ระหว่าง แรนดี ออร์ตัน กับแดเนียล ไบรอัน
ในรอว์ 7 ตุลาคม อัลเบร์โต เดล รีโอ เจ้าของแชมป์โลกเฮฟวี่เวท เปิดตัวออกมาเตรียมปล้ำ และวิกกี เกร์เรโร ก็ตามออกมาเพื่อประกาศคู่ต่อสู้ของเดล รีโอคือริคาร์โด โรดรีเกซ และวิคกียังประกาศอีกว่าผู้ท้าชิงของเดล รีโอ ในเฮลอินเอเซลคือจอห์น ซีนา เดล รีโอกำลังช็อคและมัวแต่โวยวายเลยโดนริคาร์โดรวบกดนับ 3 ชนะไป หลังแมตช์ เดล รีโอเล่นงานริคาร์โดระบายอารมณ์ จากนั้นก็เอาเก้าอี้มาหนีบแขนแล้ว Cross ArmBreaker จนกรรมการต้องมาห้าม
ในรอว์ 14 ตุลาคม พอล เฮย์แมน เข้าไปโวยวายกับแบรด แมดด็อกซ์ว่าซีเอ็ม พังก์มันเป็นพวกขี้โกง ต้องให้เขาเลือกเงื่อนไขในแมตช์ที่จะเจอกันอีกครั้งในเฮลอินเอเซล ให้ไรแบ็ก กับเคอร์ติส แอ็กเซล รุมพังก์ แบบ 2 ต่อ 1 แมดด็อกซ์ได้ประกาศจัดแมตช์ให้ไรแบ็กเจอกับอาร์-ทรูธ และพังก์เจอกับแอ็กเซล ในการแข่งขันแบบ Beat the Clock ใครชนะก็ให้ฝ่ายนั้นกำหนดเงื่อนไข โดยไรแบ็กเอาชนะอาร์-ทรูธไปด้วยเวลา 5:44 นาที และพังก์ก็เอาชนะแอ็กเซลด้วยเวลา 5:33 ทำให้พังก์มีสิทธิ์เลือกแมตช์ในเฮลอินเอเซล หลังแมตช์ พังก์ประกาศเลือกแมตช์ให้เป็นแฮนดิแคปเจอกับไรแบ็กและพอล เฮย์แมน ในกรงเหล็กเฮลอินเอเซล
บูลลี (วิดีโอเกม)

บูลลี โดยประเทศในแถบยุโรป วางจำหน่ายในชื่อว่า Canis Canem Edit  เป็นวิดีโอเกมแนวโอเพนเวิลด์และประเภทแอ็คชั่นผจญภัย พัฒนาโดย Rockstar Vancouver วางจำหน่ายโดย Rockstar Games สำหรับเครื่องเล่นเพลย์สเตชัน 2 ในวันที่ 17 ตุลาคม ค.ศ. 2006 โดยวางจำหน่ายเมื่อวันที่ 17 ตุลาคม 2006 สำหรับเครื่อง เพลย์สเตชัน โดยภายหลังมีเวอร์ชันรีมาสเตอร์ , ที่รู้จักกันดีใน Scholarship Editon พัฒนาโดย Rockstar New England พัฒนาโดย Rockstar New England และวางจำหน่ายเมื่อ 4 มีนาคม พ.ศ. 2552 สำหรับเครื่อง เอกซ์บอกซ์ 360 และ เครื่อง วี (เครื่องเล่นเกม) , และวางจำหน่าย 21 ตุลาคม พ.ศ. 2552 สำหรับ ไมโครซอฟท์ วินโดว์ และล่าสุดปี 2559 บูลลี่ ได้ถูกนำมา remaster ใหม่อีกครั้ง ในวาระฉลองครบรอบ10ปีของเกม โดยใช้ชื่อว่า bully aniversary edition ในระบบ ios และ android ทั้งยังปรับกราฟริคให้สวยขึ้นกว่าเดิมตัวเกมอยู่ในเมืองสุมมตินามว่า Bullworth , โดยเนื้อเรื่องจะพูดถึงนักเรียนและความพยายามของเขาถึงการจัดการระบบของโรงเรียน , ความโอเพนเวิลด์ของตัวเกมทำให้ผู้เล่นสามารถโลดเล่นในเมือง Bullworth
คุณาธิป ปิ่นประดับ

คุณาธิป ปิ่นประดับ (เกิด 22 เมษายน พ.ศ. 2537) ชื่อเล่น นิก เป็นนักแสดงชาวไทย มีผลงานภาพยนตร์เรื่องแรก "ม.6/5 ปากหมาท้าผี" (2556) 
ประวัติ.
จบระดับมัธยมศึกษาตอนต้นที่ โรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลายจบที่โรงเรียนมัธยมวัดมกุฏกษัตริย์ จบคณะนิเทศศาสตร์ สาขาวิชาภาพยนตร์ มหาวิทยาลัยรังสิต
ชีวิตส่วนตัว.
ปัจจุบันคบหากับ รดา ดุษยารินทร์ เป็นนางแบบโฆษณา
วงศ์ย่อยวิลเดอบีสต์

วงศ์ย่อยวิลเดอบีสต์  เป็นวงศ์ย่อยของสัตว์เลี้ยงลูกด้วยนม จำพวกกีบคู่วงศ์หนึ่ง ใช้ชื่อวิทยาศาสตร์ว่า Alcelaphinae ในวงศ์ใหญ่ Bovidae
ลักษณะของสัตว์ที่อยู่ในวงศ์ย่อย คือ เป็นแอนทีโลปขนาดกลางถึงขนาดใหญ่ ขาคู่หน้าจะยาวกว่าขาคู่หลัง ทำให้แผ่นหลังมีลักษณะลาดลง ขายาวใบหน้าแคบและยาว ทำให้เป็นแอนทีโลปที่ดูคล้ายวัวมากที่สุด มีเขาทั้งตัวผู้และตัวเมีย มักอยู่รวมกันเป็นฝูงใหญ่ โดยสัตว์ที่อยู่ในวงศ์นี้ เช่น วิลเดอบีสต์ หรือกนู และฮาร์ตเตบีสต์
รถไฟใต้ดินต้าเหลียน

รถไฟใต้ดินต้าเหลียน เป็นเส้นทางรถไฟฟ้าในเมืองต้าเหลียน ประเทศจีน เปิดให้บริการครั้งแรกเมื่อวันที่ 1 พฤษภาคม ค.ศ. 2003 ปัจจุบันเปิดให้บริการ 3 เส้นทาง คือ สาย 3, 7 และ 8
บัตรโดยสาร.
ค่าโดยสารน้อยที่สุด ระหว่าง 2 สถานี คือ 1 หยวน ถ้ามากกว่านั้น คือ 2 หยวน
รถไฟฟ้า.
ผลิตและพัฒนาขึ้นโดย DLoco, Dalian Locomotive and Rolling Stock Company ในปี ค.ศ. 2012 มีรถไฟฟ้า 10 ขบวน ใช้งานในสาย 3 ความเร็วเฉลี่ย 60 กิโลเมตรต่อชั่วโมง
รถไฟใต้ดินเดลี

รถไฟใต้ดินเดลี (ฮินดี: दिल्ली मेट्रो) เป็นระบบขนส่งมวลชนความเร็วสูงที่ให้บริการในกรุงนิวเดลีและปริมณฑล เป็นเส้นทางรถไฟฟ้าที่ยาวเป็นอันดับที่สิบสามของโลก ประกอบด้วย 6 เส้นทาง รวมระยะทางได้ จำนวน 142 สถานี โดยเป็นสถานีใต้ดิน 35 สถานี สถานีเสมอระดับ 5 สถานี และที่เหลือเป็นสถานียกระดับ ทุกสถานีมีสิ่งอำนวยความสะดวกครบทุกอย่าง เส้นทางมีทั้งแบบใต้ดิน เสมอดิน และยกระดับ ใช้ราง broad gauge และรางมาตรฐาน สร้างและดำเนินการโดย Delhi Metro Rail Corporation Limited (DMRC)
เมื่อเดือนพฤศจิกายน ค.ศ. 2010 มีรถไฟฟ้าจำนวน 2,700 เที่ยวต่อวัน ให้บริการเวลา 06:00-23:00 น. ความถี่ประมาณ 2 นาที 40 วินาที รถไฟฟ้าจะพ่วงรถ 4-6 คันต่อขบวน แต่ถ้ามีผู้โดยสารมาก ก็จะเพิ่มเป็น 8 คันต่อขบวน โดยสายสีเหลืองเป็นสายแรกที่มี 8 คันต่อขบวน ใช้พลังไฟฟ้า 25 กิโลโวลต์ 50 เฮิร์ตซ์ ไฟฟ้ากระแสสลับ โดยรับส่งไฟฟ้าผ่านทางลวดไฟฟ้าเหนือหัว สถิติผู้โดยสารเฉลี่ยรายวันคือ 2.5 ล้านคน
รถไฟใต้ดินดนีปรอ

รถไฟใต้ดินดนีปรอ  เป็นเส้นรถไฟฟ้าในเมืองดนีปรอ ซึ่งเป็นเมืองที่ใหญ่เป็นอันดับสามของประเทศยูเครน รถไฟใต้ดินดนีปรอเป็นระบบรถไฟฟ้าที่สร้างเป็นลำดับที่สามของประเทศ ถัดจากรถไฟใต้ดินเคียฟและรถไฟใต้ดินคาร์กิว โดยเปิดให้บริการเมื่อวันที่ 29 ธันวาคม ค.ศ. 1995 สถิติผู้โดยสารต่อวันอยู่ที่ 22,200 คน การเดินรถมีรถไฟฟ้า 3–5 คันต่อขบวน
โครงข่ายรถไฟฟ้า มีเพียงสายเดียว คือสายแซนตรัลนอ-ซาวอดสกา (Tsentralno-Zavodska) ระยะทาง มีจำนวน 6 สถานี เริ่มต้นที่สถานีวอกซัลนา (Vokzalna) และสิ้นสุดที่สถานีกอมูนาริวสกา (Komunarivska) เปิดให้บริการเวลา 05:30–23:00 น.
ของเหลวในร่างกายพร่อง

ในวิชาสรีรวิทยาและแพทยศาสตร์ ของเหลวในร่างกายพร่อง หรือปริมาตรเลือดน้อย  หรือช็อก เป็นสถานะที่มีปริมาตรเลือดลดลง หรือกล่าวให้เจาะจงว่า มีปริมาตรน้ำเลือดลดลง ถือเป็นภาวะปริมาตรน้ำในร่างกายลดลงจากองค์ประกอบในหลอดเลือด (หรือการเสียปริมาตรเลือดจากเหตุอย่างภาวะมีเลือดออกหรือขาดน้ำ) แต่เนื่องจากภาวะของเหลวในร่างกายพร่องเป็นภาวะปริมาตรน้ำในร่างกายลดลงที่สำคัญที่สุด บางครั้งสองคำนี้จึงใช้แทนกัน
ของเหลวในร่างกายพร่องมีลักษณะ คือ เกลือ (โซเดียม) พร่อง จึงต่างจากภาวะเสียน้ำ ซึ่งนิยามจากการเสียน้ำในร่างกายเกิน
สาเหตุ.
สาเหตุของของเหลวในร่างกายพร่องที่พบบ่อย คือ
รถไฟใต้ดินโฟร์ตาเลซา

รถไฟใต้ดินโฟร์ตาเลซา  หรือที่เรียกกันทั่วไปว่า เมโตรฟอร์  ระยะทาง เป็นเส้นทางรถไฟใต้ดิน ให้บริการในเมืองโฟร์ตาเลซา ประเทศบราซิล เริ่มดำเนินการตั้งแต่วันที่ 24 ตุลาคม ค.ศ. 2012
รถไฟใต้ดินแฟรงก์เฟิร์ต

รถไฟใต้ดินแฟรงก์เฟิร์ต  เป็นเส้นทางรถไฟใต้ดินในเมืองแฟรงก์เฟิร์ต ประเทศเยอรมนี เปิดให้บริการในปี ค.ศ. 1968 ปัจจุบันมีจำนวน 86 สถานี 9 เส้นทาง ระยะทาง ประมาณร้อยละ 59 ของเส้นทางเป็นทางใต้ดิน
เส้นทางปัจจุบัน.
ปัจจุบันมีจำนวน 9 เส้นทาง
รถไฟใต้ดินเจนัว

รถไฟใต้ดินเจนัว  เป็นเส้นทางรถไฟใต้ดินในเมืองเจนัว ประเทศอิตาลี
รถไฟใต้ดินเจนัวมีระยะทาง 5 กิโลเมตร ใช้รางมาตรฐาน (1,435 มม.) กระแสไฟฟ้า 750 volts DC เปิดบริการเมื่อวันที่ 13 มิถุนายน ค.ศ. 1990
รถไฟใต้ดินกลาสโกว์

รถไฟใต้ดินกลาสโกว์ เป็นเส้นทางรถไฟใต้ดินในเมืองกลาสโกว์ ประเทศสกอตแลนด์ เปิดให้บริการเมื่อวันที่ 14 ธันวาคม ค.ศ. 1896 เป็นเส้นทางรถไฟฟ้าที่เก่าแก่ที่สุดอันดับ 4 ในยุโรป รองจาก รถไฟใต้ดินลอนดอน เส้นทางรถไฟเมอร์ซีย์ของลิเวอร์พูล และรถไฟใต้ดินบูดาเปสต์ และยังเป็นหนึ่งในไม่กี่เส้นทางของโลกที่ใช้ทางรถไฟกว้าง #เปลี่ยนทาง 
เส้นทาง.
รถไฟใต้ดินกลาสโกว์เป็นเส้นทางวงกลม ระยะทาง ใช้รางแนร์โรว์เกจ อุโมงค์มีเส้นผ่านศูนย์กลาง 
ปัจจุบันดำเนินการโดย Strathclyde Partnership for Transport (SPT)
ไฮแรกซ์จุดเหลือง

ไฮแรกซ์จุดเหลือง หรือ ไฮแรกซ์พุ่มไม้ (ชื่อวิทยาศาสตร์: "Heterohyrax brucei") สัตว์เลี้ยงลูกด้วยนมชนิดหนึ่ง ในอันดับไฮแรกซ์ (Hyracoidea) ในวงศ์ไฮแรกซ์ (Procaviidae)
มีลักษณะรูปร่างคล้ายกับไฮแรกซ์หิน ซึ่งเป็นไฮแรกซ์อีกชนิดหนึ่ง มีน้ำหนักประมาณ 1.5-2.5 กิโลกรัม มีความสูง 20-25 เซนติเมตร ความยาว 35-57 เซนติเมตร อายุขัยเฉลี่ย 5-10 ปี 
ไฮแรกซ์จุดเหลืองมีรูปร่างลักษณะเหมือนไฮแรกซ์หิน แต่มีจุดสีขาวเหนือดวงตาแต่ละข้าง อาศัยอยู่ตามโขดหินและถ้ำเล็ก ๆ กินพืชต่าง ๆ และใบไม้บนต้นไม้เป็นอาหาร ไฮแรกซ์จุดเหลืองก็เหมือนกับไฮแรกซ์หินตรงที่ก็ตกเป็นเหยื่อของสัตว์กินเนื้อที่มีขนาดใหญ่กว่า เช่น เสือดาว, เสือชีตาห์, แมวป่าต่าง ๆ, นกล่าเหยื่อขนาดใหญ่ เช่น อินทรี, เหยี่ยว หรือนกฮูก รวมทั้งงู 
ไฮแรกซ์จุดเหลือง นับเป็นไฮแรกซ์ชนิดที่พบได้มากที่สุดและกระจายพันธุ์ในวงกว้างที่สุด โดยพบที่แองโกลา, บอตสวานา, บูรุนดี, คองโก, อียิปต์ตอนใต้, เอริเธรีย, เอธิโอเปีย, เคนยา, มาลาวี, โมซัมบิก, รวันดา, โซมาลี, ตอนเหนือของแอฟริกาใต้, ซูดาน, แทนซาเนีย, อูกันดา, แซมเบีย และ ซิมบับเว โดยไม่พบในอาระเบียเหมือนไฮแรกซ์หิน
การจำแนก.
สามารถแบ่งอแอกเป็นชนิดย่อยต่าง ๆ ได้ดังนี้
รถไฟใต้ดินกว่างโจว

รถไฟใต้ดินกว่างโจว  เป็นเส้นทางรถไฟใต้ดินในเมืองกว่างโจว ประเทศจีน ดำเนินการโดย Guangzhou Metro Corporation และเป็นเส้นทางรถไฟฟ้าแห่งที่สี่ของจีนแผ่นดินใหญ่ ต่อเนื่องจาก รถไฟใต้ดินปักกิ่ง รถไฟใต้ดินเทียนจิน และ เซี่ยงไฮ้เมโทร
ปัจจุบันประกอบไปด้วยเก้าเส้นทาง ให้บริการเวลา 6:00-24:00 น. จำนวนผู้โดยสารรายวัน 5.6 ล้านคน รถไฟใต้ดินกว่างโจว เป็นรถไฟใต้ดินที่มีผู้โดยสารหนาแน่นเป็นอันดับที่ 6 ของโลก รองจาก โตเกียวเมโทร รถไฟใต้ดินโซล รถไฟใต้ดินมอสโก รถไฟใต้ดินปักกิ่ง และ เซี่ยงไฮ้เมโทร
ปัจจุบันมีจำนวน 164 สถานี ระยะทาง 261 กิโลเมตร
การรับกระแสไฟฟ้า.
รถไฟฟ้าทุกสายยกเว้นสายเอพีเอ็ม รับไฟฟ้า 1,500 โวลต์ รถไฟฟ้าสาย 1, 2, 3, 6, 8 และสายกว่างฟู รับไฟฟ้าจากลวดเหนือหัว ขณะที่สาย 4, 5 และ 6 รับไฟฟ้าจากรางที่สาม เส้นทางในอนาคต เช่น สาย 7, 9 และ 13 จะใช้ไฟฟ้า 1,500 โวลต์ ส่วนรถไฟฟ้าเอพีเอ็มใช้ไฟฟ้า 600 โวลต์จากรางที่สาม
หมายเหตุ.
<templatestyles src="Reflist/styles.css" />
รถไฟใต้ดินควังจู

รถไฟใต้ดินควังจู เป็นเส้นทางรถไฟใต้ดินในเมืองควังจู ประเทศเกาหลีใต้ ดำเนินการโดยบริษัทขนส่งความเร็วสูงมหานครควังจู (Gwangju Metropolitan Rapid Transit Corporation) เปิดให้บริการครั้งแรกในปี ค.ศ. 2004 พร้อมกับ 14 สถานีเริ่มแรก ปัจจุบันมีเพียงเส้นทางเดียว จำนวน 20 สถานี ระยะทาง 20.1 กิโลเมตร
เส้นทาง.
สาย 1.
ประกอบด้วยสถานีรถไฟฟ้า 20 สถานี วิ่งจากสถานีโซแท (Sotae) ไปยังสถานีนกดง (Nokdong)
บราซิลนัต

บราซิลนัต (ชื่อวิทยาศาสตร์: "Bertholletia excelsa") เป็นพืชในอเมริกาใต้ในวงศ์ Lecythidaceae เป็นพืชที่เมล็ดรับประทานได้ 
ในบราซิล การโค่นต้นบราซิลนัตเป็นสิ่งผิดกฎหมาย ส่วนผลที่มีเมล็ดแข็งอยู่ข้างในหนักและแข็งมาก สามารถทำลายยานพาหนะและเป็นอันตรายต่อคนที่เดินผ่านใต้ต้นได้ และเคยมีคนเสียชีวิตเพราะผลหล่นใส่ศีรษะ
การใช้ประโยชน์.
บราซิลนัตรับประทานได้ มีโปรตีน 18% คาร์โบไฮเดรต 13% และไขมัน 69% โดยมี แคลอรี 91% มาจากไขมัน ไขมันทั้งหมดเป็นไขมันอิ่มตัว 25% ไขมันไม่อิ่มตัวตำแหน่งเดียว 41% และไขมันไม่อิ่มตัวหลายตำแหน่ง 34%
ชุมเห็ดเล็ก

ชุมเห็ดเล็ก หรือ ขี้เหล็กผี (ชื่อวิทยาศาสตร์: "Senna occidentalis") เป็นไม้พุ่มในวงศ์ถั่ว เดิมอยู่ในสกุล Cassia ต่อมาจึงย้ายมาอยู่ในสกุลขี้เหล็ก ลำต้นเรียบสีเขียว แก่แล้วเป็นสีน้ำตาล ลำต้นกลวงมีเยื่อสีขาว ลำต้นเหนียว มีกลิ่นเหม็น ใบประกอบแบบขนนกชั้นเดียว ด้านบนของโคนก้านใบโป่งพอง ดอกช่อ กลีบดอกสีเหลือง ผลเดี่ยวเป็นฝักแบนเล็กน้อย สีเขียวอมม่วง แก่แล้วแห้งเป็นสีน้ำตาล แตกตามตะเข็บ เมล็ดจำนวนมาก สีน้ำตาลกลมแบนเล็กน้อย ไม่พบต้นกำเนิดที่แน่นอนแต่ขึ้นกระจายทั่วไปในเขตร้อนและเขตกึ่งร้อน มีปลูกในอินโดนีเซีย
การใช้ประโยชน์.
รากใช้เป็นยาเย็น ดับพิษร้อนในร่างกาย ใบเป็นส่วนผสมของยาเขียว ใช้ต้มน้ำอาบแก้ผื่นคัน ใบของชุมเห็ดเล็กในภาษามัลดีฟส์เรียก "Dhiguthiyara" ใช้เป็นอาหารในมัลดีฟส์ เช่นเป็นส่วนประกอบของ"มัสฮูนี" และเป็นพืชสมุนไพร ในแอฟริกานำไปทำยาหลายชนิด เช่น รากใช้เป็นยาถ่ายพยาธิ ใบใช้เป็นยาระบาย และรักษาโรคผิวหนัง ใบตำละเอียดแก้ปวดฟันและปวดศีรษะ
เมล็ดของพืชชนิดนี้นำไปคั่วแล้วบด ชงรับประทานแทนเมล็ดกาแฟหรือผสมกับกาแฟ แต่ในเมล็ดไม่มีคาเฟอีน มีแทนนินและอัลคาลอยด์ อนุพันธ์ของแอนโทรควิโนน และน้ำมันหอมระเหย ยอดและฝักอ่อนำไปนึ่งรับประทานเป็นผัก เมล็ดมีพิษรุนแรงต้องทำให้สุกก่อน พืชชนิดนี้เป็นพิษต่อสัตว์เคี้ยวเอื้องพืชนี้มี anthraquinone ในรากมี emodin ในเมล็ดมี chrysarobin (1,8-dihydroxy-3-methyl-9-anthrone) และ N-methylmorpholine
อีเอฟ เอ็ดดูเคชั่น เฟิร์สท์

EF Education First (ชื่อย่อว่า EF) เป็นองค์กรนานาชาติที่เชี่ยวชาญเรื่องการฝึกอบรมภาษา การท่องเที่ยวเพื่อการศึกษา หลักสูตรการศึกษาเชิงวิชาการและการแลกเปลี่ยนวัฒนธรรม EF ก่อตั้งขึ้นโดยเบอร์ทิล ฮัลท์เมื่อปี พ.ศ. 2508 ที่เมืองลุนด์ ซึ่งเป็นเมืองมหาวิทยาลัยเก่าแก่ของประเทศสวีเดน ภายใต้ชื่อ Europeiska Ferieskolan (โรงเรียนสำหรับวันหยุดยุโรป) ปัจจุบัน EF บริหารงานโดยตระกูลฮัลท์และมีสำนักงานใหญ่อยู่ที่เมืองลูเซิร์น ประเทศสวิสเซอร์แลนด์
EF ถือเป็นองค์กรเอกชนด้านการศึกษาขนาดใหญ่ที่สุดในโลกที่มีโรงเรียนในเครือกว่า 400 โรงเรียน และมีเจ้าหน้าที่ถึง 34,000 คนที่ทำงานให้กับองค์กรในภาคธุรกิจและหน่วยงานไม่แสวงผลกำไรทั้ง 16 แห่งใน 50 ประเทศทั่วโลก 
EF ได้รับเกียรติให้เป็นผู้จัดอบรมด้านภาษาในการแข่งขันกีฬาโอลิมปิก 1988 ที่โซล, โอลิมปิก 2008 ที่ปักกิ่ง, โอลิมปิกฤดูหนาว 2014 ที่โซชี, โอลิมปิก 2016 ที่รีโอเดจาเนโร, โอลิมปิกฤดูหนาว 2018 ที่พย็องชัง, โอลิมปิก 2020 ที่โตเกียว, โอลิมปิกฤดูหนาว 2022 ที่ปักกิ่ง อย่างเป็นทางการ โดยเจ้าหน้าที่โอลิมปิก อาสาสมัครและเจ้าหน้าที่ฝ่ายการท่องเที่ยวจำนวน 70,000 คน เข้ารับการฝึกอบรมหลักสูตรภาษาอังกฤษผ่านระบบการเรียนรู้ออนไลน์ของ EF เพื่อเตรียมความพร้อมสำหรับการแข่งขันกีฬานี้
EF English First เป็นหน่วยงานย่อยของ EF Education First ที่ดูแลเรื่องการจัดฝึกอบรมภาษาอังกฤษ (ELT) สำหรับเด็กและผู้ใหญ่ในประเทศจีน อินโดนีเซีย และรัสเซีย
Hult International Business School เป็นกิจการในเครือของ EF ที่ได้รับการตั้งชื่อตามเบอร์ทิล ฮัลท์ผู้ก่อตั้ง โรงเรียนธุรกิจระหว่างประเทศ Hult เปิดสอนทั้งในหลักสูตรบริหารธุรกิจมหาบัณฑิต หลักสูตรบริหารธุรกิจมหาบัณฑิตสำหรับผู้บริหาร หลักสูตรปริญญาตรี และหลักสูตรปริญญาโท ในเมืองเป้าหมาย 7 แห่งทั่วโลกได้แก่ บอสตัน ซานฟรานซิสโก ลอนดอน ดูไบ เซี่ยงไฮ้ นิวยอร์ก และเซาเปาลู นอกจากนี้ Hult ยังเป็นสปอนเซอร์รางวัล Hult Prize (หรือที่รู้จักกันในชื่อ Hult Global Case Challenge ก่อนหน้านี้) ซึ่งมีวัตถุประสงค์เพื่อกระตุ้นให้บัณฑิตรุ่นใหม่จากโรงเรียนธุรกิจร่วมเป็นส่วนหนึ่งในการขับเคลื่อนประเด็นสังคมผ่านการเป็นผู้ประกอบการ 
คัลเจอรัล แคร์ ออแพร์ หรือโครงการแลกเปลี่ยนวัฒนธรรมผ่านการเลี้ยงเด็ก ก็เป็นอีกโครงการหนึ่งของ EF โดย EF มีความเชี่ยวชาญด้านการสรรหาออแพร์จากต่างประเทศเพื่อทำงานให้กับครอบครัวในประเทศสหรัฐอเมริกา อีกทั้งยังเป็นหนึ่งใน 14 สปอนเซอร์ที่ได้รับการแต่งตั้งสำหรับการยื่นขอวีซ่าออแพร์ US J-1 ด้วย
นอกจากนี้ EF Education First ยังได้จัดทำ EF English Proficiency Index (EF EPI) ซึ่งเป็นการจัดอันดับประเทศจากความสามารถด้านการใช้ภาษาอังกฤษ
โมซาซอรัส

โมซาซอรัส (mosasaurus) ("กิ้งก่าแห่งแม่น้ำเมิซ")คือสัตว์เลื้อยคลานทะเลดึกดำบรรพ์ชนิดหนึ่ง ถูกจัดอยู่ในกลุ่ม โมซาซอร์ (mosasaur) มีความยาวประมาณ 17.6 เมตร (58 ฟุต) มีรูปร่างคล้ายกิ้งก่าทะเล อาหารได้แก่ ปลา แอมโมไนต์และสัตว์ทะเลขนาดไล่เลี่ยกันหรือใหญ่กว่า มีชีวิตอยู่ตั้งแต่ยุคจูแรสสิกจนถึงยุคครีเทเชียท และสูญพันธุ์ไปแล้วพร้อมกับไดโนเสาร์
กุณฑีรา สัตตบงกช

กุณฑีรา สัตตบงกช (ชื่อเล่น: เมย์; เกิดเมื่อวันที่ 9 พฤษภาคม พ.ศ. 2524) เป็นนักแสดงชาวไทย มีชื่อเสียงจากการแสดงภาพยนตร์เรื่อง "ธิดาช้าง" และ "โคลิค เด็กเห็นผี"
จบการศึกษาระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย สาขาวิชาสถิติ
เริ่มเข้าสู่วงการบันเทิงโดยการเป็น รองนางสาวไทยอันดับ 2 ประจำปี 2543 (ปีนางสาวไทยคือ บุ๋ม ปนัดดา วงศ์ผู้ดี) และมีผลงานจากการถ่ายโฆษณาและเป็นพิธีกรมากมายในช่วยนั้น จึงได้มีโอกาสแสดงภาพยนตร์จนเป็นที่รู้จักจากเรื่อง "ธิดาช้าง" เป็นต้น
ปัจจุบัน เป็นนักธุรกิจบริษัทยูนิซิตี้ระดับ Presidential Director
ฟุตบอลทีมชาติไทยรุ่นอายุไม่เกิน 23 ปี

ฟุตบอลทีมชาติไทยรุ่นอายุไม่เกิน 23 ปี หรือ ฟุตบอลทีมชาติไทยชุดโอลิมปิก เป็นฟุตบอลทีมชาติไทยในรุ่นอายุไม่เกิน 23 ปี และ 22 ปี สำหรับการแข่งขันโอลิมปิก, เอเชียนเกมส์ และซีเกมส์ รวมไปถึงการแข่งขันฟุตบอลเอเชียเยาวชนอายุไม่เกิน 23 ปี ซึ่งอยู่ภายใต้การควบคุมของสมาคมกีฬาฟุตบอลแห่งประเทศไทย ในพระบรมราชูปถัมภ์
โดยทีมชาติไทยรุ่นอายุไม่เกิน 23 ปี ได้เหรียญทองซีเกมส์ มากกว่าทุกทีมชาติในอาเซียน โดยชนะเลิศถึง 7 ครั้ง
ผลการแข่งขัน.
      ชนะ
      เสมอ
      แพ้
ผู้เล่น.
ผู้เล่นชุดปัจจุบัน.
รายชื่อผู้เล่น 23 คน สำหรับการแข่งขัน ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี 2025 ระหว่างวันที่ 15–29 กรกฎาคม พ.ศ. 2568
* เหรียญทองแดง (1): 2007
* อันดับที่ 4 (2): 2002, 2014 
* รอบแปดทีมสุดท้าย (2): 2006, 2010
* เหรียญทอง (7): 2001, 2003, 2005, 2007, 2013, 2015, 2017
* ชนะเลิศ (1): 2005
* ชนะเลิศ (1): 2016
* รองชนะเลิศ (1): 2005
* รองชนะเลิศ (1): 2005
* เหรียญทองแดง (1): 2009
* ชนะเลิศ (1): 2013
วชิรา เพิ่มสุริยา

วชิรา เพิ่มสุริยา ชื่อเล่น เอ๋ เป็นนักแสดง, นักพากย์ชาวไทย อดีตสังกัด ช่อง 7 สี และนักพากย์ชื่อดัง
ผลงานล่าสุด Playful Kiss แกล้งจุ๊บให้รู้ว่ารัก 
ประวัติ.
วชิรา เพิ่มสุริยา เกิดเมื่อวันที่ 16 กรกฎาคม พ.ศ. 2515 เป็นบุตรสาวของคุณเบญญาภา หรือ นัยนา เพิ่มสุริยา นักร้อง นักพากษ์และนักแสดงชาวไทย มีน้องสาว 1 คน คือ เพ็ญนภัส เพิ่มสุริยา ซึ่งเป็นนักพากย์เช่นกัน เริ่มเข้าสู่วงการในวัยเด็กเมื่อปี พ.ศ. 2525 โดยเริ่มเล่นละครเรื่อง "เพื่อนรัก" ทางช่อง 5 ร่วมกับ เดชดวง อนุศาสนนันท์ และเอกชัย กรีน ต่อมาในปี พ.ศ. 2534 เริ่มมีชื่อเสียงด้วยการเล่นละครช่อง 7 เรื่อง "กะลาก้นครัว" ปัจจุบันยังคงรับงานละคร และ งานพากย์เสียงภาพยนตร์ต่างประเทศให้กับทางช่อง 7 HD
สถานภาพสมรสแล้ว และมีลูกชายชื่อน้องคอปเตอร์
สารน้ำมากเกิน

สารน้ำมากเกิน หรือปริมาตรเลือดมาก  เป็นภาวะทางการแพทย์ที่มีของเหลวในเลือดมากเกินไป เป็นภาวะตรงข้ามกับของเหลวในร่างกายพร่อง ปริมาตรของเหลวที่เกินในหลอดเลือดเกิดขึ้นจากปริมาณโซเดียมรวมของร่างกายเพิ่มขึ้น จึงทำให้น้ำในร่างกายนอกเซลล์เพิ่มขึ้นตามไปด้วย กลไกมักมาจากกลไกควบคุมการจัดการโซเดียมบกพร่องไป เช่น ภาวะหัวใจวาย ไตวายและตับวาย หรืออาจเกิดจากการรับโซเดียมจากอาหารมากเกินไป การให้สารละลายเข้าหลอดเลือดดำและการถ่ายเลือด ยารักษาโรค หรือสารสีทึบรังสี (contrast dye) ที่ใช้ในการวินิจฉัย
วุฒิชัย ทาทอง

วุฒิชัย ทาทอง เกิดเมื่อวันที่ 11 เมษายน พ.ศ. 2528 เป็นนักฟุตบอลชาวไทย ในตำแหน่ง กองหน้า เคยเล่นให้กับหลายสโมสร เช่น บีอีซี เทโรศาสน, สโมสรฟุตบอลการท่าเรือ และ สโมสรฟุตบอลจังหวัดสุพรรณบุรี มีน้องชายคือ ชัยณรงค์ ทาทอง
ปัจจุบันเป็นกับตันทีม สโมสรศรีสะเกษ ซิตี้ ในการแข่งขันฟุตบอลไทยแลนด์ เซมิโปรลีก ฤดูกาล 2566 โซนภาคตะวันออกเฉียงเหนือ
นิรุจน์ สุระเสียง

นิรุจน์ สุระเสียง (เกิด 20 กุมภาพันธ์ พ.ศ. 2522; มีชื่อในภาษาเวียดนามว่า ดอน หว่าน นิรุต) เป็นอดีตนักฟุตบอลชาวไทย
เขาเริ่มอาชีพการเล่นฟุตบอลตั้งแต่ปี พ.ศ. 2542 พร้อมประสบความสำเร็จมากมายในการเล่นให้แก่สโมสรในไทยและเวียดนาม โดยเขาคว้าแชมป์ลีก, ฟุตบอลถ้วย และรองแชมป์เอเอฟซีแชมเปียนส์ลีก ฤดูกาล 2545-46 กับบีอีซี เทโรศาสนในไทย และคว้าแชมป์เวียดนามคัพกับนาวีแบงก์ไซ่ง่อนในเวียดนาม
เขาเคยได้รับการแต่งตั้งเป็นกัปตันทีมฟุตบอลทีมชาติไทยในนัดที่พบกับญี่ปุ่นในการแข่งขันฟุตบอลโลก 2010 รอบคัดเลือก
เขาประกาศเลิกเล่นฟุตบอลหลังจบไทยพรีเมียร์ลีก ฤดูกาล 2557 โดยเล่นให้แก่อาร์มี่ ยูไนเต็ดเป็นสโมสรสุดท้าย ก่อนจะรับหน้าที่เป็นผู้ช่วยผู้ฝึกสอนให้แก่อาร์มี่ฯ
เกียรติประวัติ.
บีอีซี เทโรศาสน
งาวีแบงก์ ไซงอน
โรเบิร์ต คัลเลน

โรเบิร์ต คัลเลน (; โรมาจิ: "Karen Robāto") เกิดเมื่อวันที่ 7 มิถุนายน พ.ศ. 2528 เป็นอดีตนักฟุตบอลลูกครึ่งญี่ปุ่น-ไอร์แลนด์เหนือ เคยเล่นฟุตบอลให้กับจูบิโล อิวาตะและโรอัสโซ คูมาโมโตะ ก่อนจะย้ายไปเล่นให้กับสโมสรเฟเฟเฟ-เฟ็นโลในเอเรอดีวีซี และสุพรรณบุรีในไทยพรีเมียร์ลีก ฤดูกาล 2557 โดยทำได้ 7 ประตูจากการลงแข่งขัน 23 นัด หลังจากนั้นคัลเลนได้ย้ายไปเล่นฟุตบอลในลีกของเกาหลีใต้และอินเดีย และสโมสรสุดท้ายที่คัลเลนเล่นให้ก่อนจะเลิกเล่นฟุตบอลคือสโมสรฟุตบอลเลทเทอร์เฮดใน ซึ่งเป็นลีกฟุตบอลระดับภูมิภาคของประเทศอังกฤษ
เลิฟอีสสเตรนจ์ (อัลบั้ม)

เลิฟอีสสเตรนจ์  คือสตูดิโออัลบั้มในปี 1990 ของ เคนนี โรเจอส์ ศิลปินเพลงคันทรีชื่อดัง 
ซิงเกิล.
อัลบั้มนี้มีซิงเกิลทั้งหมด 3 เพลง เพลงชื่อต้นอัลบั้มที่ร้องคู่กับ Dolly Parton สามารถขึ้นถึงอันดับที่ 21 และ 14 ในชาร์ตเพลงคันทรี่ของอเมริกาและแคนาดาตามลำดับ ซิงเกิลถัดมาคือ "Lay My Body Down" ขึ้นอันดับ 69 ในอเมริกา แต่ไม่ติดชาร์ตในแคนาดา ส่วนซิงเกิลสุดท้าย "What I Did For Love" นั้นกลับติดชาร์ตในแคนาดาที่อันดับ 81 แทน
สาธารณรัฐสังคมนิยมโซเวียตเบียโลรัสเซีย

สาธารณรัฐสังคมนิยมโซเวียตเบียโลรัสเซีย  เป็นหนึ่งในสาธารณรัฐ จำนวนทั้งหมด 15 รัฐ ที่ประกอบกันเป็นสหภาพโซเวียต และเป็นหนึ่งในสี่ชาติสมาชิกแรกที่ร่วมกันลงนามสนธิสัญญาการก่อตั้งสหภาพโซเวียต อันเป็นผลทำให้สหภาพโซเวียต ถูกก่อตั้งขึ้นในปี พ.ศ. 2465 จนกระทั่งการล่มสลายของสหภาพโซเวียต
ประวัติ.
หลังการประกาศเอกราชของสาธารณรัฐประชาชนเบลารุสเมื่อเดือนมีนาคม ค.ศ. 1918 กลุ่มบอลเชวิคจากรัสเซียโซเวียตได้เข้ายึดครองดินแดนเบลารุสและประกาศจัดตั้งสาธารณรัฐโซเวียตสังคมนิยมเบียโลรัสเซีย (Socialist Soviet Republic of Byelorussia) ในวันที่ 1 มกราคม ค.ศ. 1919 ต่อมาสาธารณรัฐแห่งนี้ถูกยุบและแยกพื้นที่ไปรวมกับสหพันธ์สาธารณรัฐสังคมนิยมโซเวียตรัสเซียและสาธารณรัฐสังคมนิยมโซเวียตลิทัวเนีย-เบลารุส แต่ก็ได้รับการจัดตั้งขึ้นใหม่อีกครั้งในวันที่ 31 กรกฎาคม ค.ศ. 1920 โดยใช้ชื่อว่า "สาธารณรัฐสังคมนิยมโซเวียตเบียโลรัสเซีย" 
สาธารณรัฐสังคมนิยมเบียโลรัสเซียเป็นหนึ่งในสมาชิกผู้ก่อตั้งสหภาพโซเวียตเมื่อปี ค.ศ. 1922 ร่วมกับสาธารณรัฐสังคมนิยมโซเวียตยูเครน, สหพันธ์สาธารณรัฐสังคมนิยมโซเวียตทรานส์คอเคเชีย และสหพันธ์สาธารณรัฐสังคมนิยมโซเวียตรัสเซีย เบียโลรัสเซียเป็นหนึ่งในสาธารณรัฐหลายแห่งในสหภาพโซเวียตที่ถูกเยอรมนีนาซียึดครองระหว่างสงครามโลกครั้งที่ 2 นอกจากนี้ยังเป็นสมาชิกก่อตั้งองค์การสหประชาชาติในปี ค.ศ. 1945 ร่วมกับชาติอื่น ๆ รวมทั้งสาธารณรัฐสังคมนิยมโซเวียตยูเครนและสหภาพโซเวียตอีกด้วย จุดสิ้นสุดของสาธารณรัฐสังคมนิยมโซเวียตเบียโลรัสเซียมาถึงในปี ค.ศ. 1991 เมื่อสาธารณรัฐแห่งนี้กลายเป็นรัฐเอกราชและเปลี่ยนชื่อประเทศเป็น สาธารณรัฐเบลารุส
ชัยวัฒน์ นาคเอี่ยม

ร้อยโทชัยวัฒน์ นาคเอี่ยม  เกิดเมื่อวันที่ 18 กรกฎาคม พ.ศ. 2521 เป็นอดีตนักฟุตบอลชาวไทย ในตำแหน่ง กองหลัง เคยเป็นกัปตันทีมของ สโมสรฟุตบอลอาร์มี่ ยูไนเต็ด โดยเล่นให้กับสโมสรดังกล่าวเป็นระยะเวลาทั้งสิ้น 19 ปี ปัจจุบันเป็นหัวหน้าผู้ฝึกสอนของ ทหารบก เอฟซี ใน ไทยลีก 3
พยงค์ ขุนเณร

พยงค์ ขุนเณร เกิดเมื่อวันที่ 21 เมษายน พ.ศ. 2510 เป็นผู้ฝึกสอนกีฬาฟุตบอลชาวไทย ปัจจุบันเป็นหัวหน้าผู้ฝึกสอนให้กับตราด เอฟซี ในไทยลีก 2
เกียรติประวัติ.
"ทีมชาติไทย รุ่นอายุไม่เกิน 16/17 ปี"
มานาโด

มานาโด  เป็นเมืองหลักของจังหวัดซูลาเวซีเหนือ โดยเป็นเมืองใหญ่อันดับ 2 บนเกาะซูลาเวซี เป็นรองเพียงมากัซซาร์ ด้วยประชากรตามสำมะโน ค.ศ. 2020 ที่ 451,916 คน บนพื้นที่ 162.53 ตารางกิโลเมตร ส่วนเขตมหานครมานาโดใน ค.ศ. 2018 มีประชากร 1.2 ล้านคน นครนี้อยู่ติดกับอ่าวมานาโด และล้อมรอบไปด้วยพื้นที่ภูเขา
การแบ่งเขตการปกครอง.
มานาโดมีการแบ่งเขตการปกครองออกเป็นอำเภอ ("kecamatan") ตารางข้างล่างแสดงพื้นที่และจำนวนประชากรตามสำมะโน ค.ศ. 2010 และสำมะโน ค.ศ. 2020 อำเภอใหม่ที่มีชื่อว่า บูนาเก็นเกอปูเลาวัน และปาอัลดูวาได้รับการจัดตั้งขึ้นใน ค.ศ. 2012 ตารางนี้รวมที่ตั้งของศูนย์กลางเขตบริหารด้วย
หมายเหตุ: (a) ประชากรอำเภอปาอัลดูวาใน ค.ศ. 2010 ถูกรวมเข้าในจำนวนประชากรของอำเภอตีกาลา โดยอำเภอใหม่แยกออกไปใน ค.ศ. 2013 (b) ประชากรอำเภอบูนาเก็นเกอปูเลาวันใน ค.ศ. 2010 ถูกรวมเข้าในจำนวนประชากรของอำเภอบูนาเก็น โดยอำเภอใหม่แยกออกไปใน ค.ศ. 2013
เซ็นทรัลแอเรีย

เซ็นทรัลแอเรีย  หรือย่านธุรกิจกลาง (ย่อ: CBD) ในประเทศสิงคโปร์ มีย่านการเงินและการพาณิชย์สำคัญ ซึ่งรวมถึงเขตวางผังเมืองสิบเอ็ดเขต เซ็นทรัลแอเรียเป็นส่วนหนึ่งของภาคกลาง ซึ่งอยู่ทางตอนใต้ของประเทศ มีที่ดินมูลค่าสูงที่ถูกควบคุมอย่างเข้มงวดโดยการริเริ่มวางผังเมืองขององค์การการพัฒนาเมือง (Urban Redevelopment Authority, URA)
แบล็กแคต (ตัวละคร)

เดอะแบล็กแคต  หรือ เฟลิเซีย ฮาร์ดี  เป็นตัวละครจากเรื่องสไปเดอร์แมน ซึ่งจัดพิมพ์โดยมาร์เวลคอมิกส์ สร้างขึ้นมาโดยนักเขียน มาร์ฟ วูลฟ์แมน และนักวาด ไคธ์ พอลลาร์ด ปรากฏตัวครั้งแรกในหนังสือการ์ตูน ดิอแมซซิงสไปเดอร์แมน ฉบับที่ 194 (กรกฎาคม ค.ศ. 1979)
เฟลิเซีย ฮาร์ดี เป็นลูกสาวของพวกแมวขโมยมีชื่อเสียงระดับโลก หลังจากที่เกิดเหตุการณ์ความทุกข์ในการเป็นนักศึกษาในมหาวิทยาลัย เธอได้รับการฝึกฝนด้วยตัวเองในรูปแบบการต่อสู้ที่หลากหลาย และการแสดงผาดโผน และหลังจากนั้นเธอได้ตัดสินใจที่จะเดินตามรอยเท้าของพ่อของเธอ โดยนำเอาชุดของตนกลายเป็นแบล็กแคต
รถไฟใต้ดินฮัมบวร์ค

รถไฟใต้ดินฮัมบวร์ค  เป็นเส้นทางรถไฟใต้ดินที่ให้บริการในเขตเมืองฮัมบวร์คและปริมณฑล ซึ่งเชื่อมต่อกับรถไฟเร็วเขตเมืองฮัมบวร์ค ดำเนินการโดย Hamburger Hochbahn ในส่วนของ Hamburger Verkehrsverbund (HVV) เปิดให้บริการครั้งแรกเมื่อเดือนกุมภาพันธ์ ค.ศ. 1912 จำนวน 4 เส้นทาง 91 สถานี ระยะทางรวม 
เส้นทาง.
ประกอบด้วยสี่เส้นทาง ดังนี้:
หมายเหตุ.
<templatestyles src="Reflist/styles.css" />
รถไฟใต้ดินหางโจว

รถไฟใต้ดินหางโจว  เป็นเส้นทางรถไฟใต้ดินในเมืองหางโจว ประเทศจีน โดยเริ่มก่อสร้างในเดือนมีนาคม ค.ศ. 2006 และเปิดให้บริการครั้งแรกในวันที่ 24 พฤศจิกายน ค.ศ. 2012 โดยเส้นทางแรก คือ สาย 1 มีระยะทาง 48 กิโลเมตร 30 สถานี
รถไฟใต้ดินเฮลซิงกิ

รถไฟใต้ดินเฮลซิงกิ  เป็นระบบรถไฟใต้ดินในกรุงเฮลซิงกิ ประเทศฟินแลนด์ เป็นเส้นทางรถไฟฟ้าที่อยู่เหนือสุดในโลก และมีเพียงแห่งหนึ่งในฟินแลนด์ เปิดให้บริการครั้งแรกเมื่อวันที่ 2 สิงหาคม ค.ศ. 1982 หลังจากที่วางแผนมากว่า 27 ปี ดำเนินการโดย Helsinki City Transport สถิติผู้โดยสาร 50 ล้านคนต่อปี
ปัจจุบันมีจำนวน 17 สถานี ระยะทาง
รถไฟใต้ดินอิสตันบูล

รถไฟใต้ดินอิสตันบูล  เป็นระบบขนส่งมวลชนใต้ดินในเมืองอิสตันบูล ประเทศตุรกี ดำเนินการโดย İstanbul Ulaşım ปัจจุบันมีจำนวน 62 สถานี 4 เส้นทาง
เส้นทาง.
แผนที่เส้นทางในปัจจุบันและส่วนต่อขยาย
พลวัฒน์ มนูประเสริฐ

พลวัฒน์ มนูประเสริฐ (ต้อม) เกิดเมื่อวันที่ 2 สิงหาคม พ.ศ. 2506 นักแสดงและนายแบบชาวไทย
ประวัติ.
บิดาชื่อ นาวาโทวิรัช มารดาชื่อ พเยาว์ มนูประเสริฐ มีพี่ชาย 1 และพี่สาว 2 คน โดยเขาเป็นน้องคนสุดท้อง สำเร็จการศึกษาระดับ มัธยมศึกษาที่ อำนวยศิลป์ ระดับปริญญาตรีจากคณะนิเทศศาสตร์จาก มหาวิทยาลัยกรุงเทพ เริ่มเข้าสู่วงการบันเทิงโดยได้รับการติดต่อจากบริษัท ซีดี โมเดลลิ่ง ให้มาถ่ายทำโฆษณาเป๊ปซี่เป็นครั้งแรก ต่อด้วยงานโฆษณาทางทีวีกับนิตยสาร และถ่ายแบบในนิตยสารวัยรุ่นต่างๆ มากมายตั้งแต่ปี พ.ศ. 2526 จากการชักนำของจากสรศักดิ์ จุลมณี บรรณาธิการนิตยสาร "เธอกับฉัน" และ นิตยสาร "เรา" จนได้รับรางวัลนายแบบยอดนิยมประจำปี พ.ศ. 2527 จนได้เข้าสู่วงการภาพยนตร์จากการชักนำของผู้กำกับอภิชาติ โพธิไพโรจน์ (หน่อย) โดยมีผลงานเรื่องแรกในปี พ.ศ. 2528 คือ "เพียงบอกรักฉันสักนิด" คู่กับ เชอรี่ ธรรมิกสกุล นางเอกหน้าใหม่ ต่อด้วยภาพยนตร์วัยรุ่นตามมาอีกหลายเรื่อง เช่น "กว่าจะถึงวันนั้น" (2528), "สองโหลยี่สิบห้า" (2529), "รักฉบับทะเล้น" (2531) ฯลฯ โดยมักจะได้แสดงคู่กับ เชอรี่ ธรรมิกสกุล, อนุสรา จันทรังษี และ เพ็ญ พิสุทธิ์ นางเอกวัยรุ่นยอดนิยมในสมัยนั้น
ต่อมาจึงได้เข้าสู่วงการโทรทัศน์โดยมีผลงานทางละครตามมาหลายเรื่องจนถึงปัจจุบัน อาทิเช่น "มิติมืด" (ช่อง 7), "เมืองดาหลา" (ช่อง 7), "สุดสายป่าน" (ช่อง 5) , "สาปพระเพ็ง" (ช่อง 3) ฯลฯ และยังมีผลงานทางละครเวทีเรื่อง "เลือดขัตติยา เดอะ มิวสิคัล" ของบริษัท เอ็กแซ็กท์ กำกับการแสดงโดย ถกลเกียรติ วีรวรรณ (บอย)
มานพ อัศวเทพ

มานพ อัศวเทพ มีชื่อจริงคือ เรือโท วิริยะ จุลมกร ร.น. ชื่อเล่น พี่ยะ (16 ตุลาคม พ.ศ. 2477 - 28 ตุลาคม พ.ศ. 2566) เป็นนักแสดง และทหารเรือชาวไทย เกิดที่กรุงเทพมหานคร จบการศึกษาจากโรงเรียนจ่าทหารเรือที่สัตหีบ เคยทำงานอยู่ที่กองบัญชาการทหารสูงสุด เป็นพลขับประจำตัวจอมพลถนอม กิตติขจร ได้รับยศพันจ่าเอก
ประวัติ.
มานพเข้าสู่วงการโดยบังเอิญในปี พ.ศ. 2505 ด้วยการพบกับ สนาน คราประยูร เจ้าของนครพิงค์ภาพยนตร์ ที่ร้านตัดผม โดยใช้ชื่อในวงการบันเทิงว่า นาวิน เทพโยธี ก่อนที่จะมีผลงานทางจอเงินครั้งแรกในปี พ.ศ. 2506 เรื่อง "นางสมิงพราย" ประกบกับ มิตร ชัยบัญชา และ ตรึงใจ วลัยลักษณ์ ต่อมาจึงได้รับบทเป็นพระเอกเต็มตัวเรื่องแรกในปี พ.ศ. 2507 คือ "พิชิตทรชน" คู่กับ อมรา อัศวนนท์ ต่อด้วย "เพชรน้ำผึ้ง" (2508), "สุดแผ่นดิน" (2510), "หลั่งเลือดแดนสิงห์" (2512) ประกบกับ สมบัติ เมทะนี และ เพชรา เชาวราษฎร์ ขณะนั้นรับงานแสดงได้ไม่เต็มที่เพราะยังรับราชการเป็นทหารเรือไปด้วย จนกระทั่งหม่อมปริม ยุคล ณ อยุธยา (บุนนาค) ซึ่งเป็นหม่อมของ พลตรี พระเจ้าวรวงศ์เธอ พระองค์เจ้าภาณุพันธุ์ยุคล ได้ติดต่อให้เป็นพระเอกภาพยนตร์ของของอัศวินภาพยนตร์เรื่อง "ละครเร่" คู่กับ สุทิศา พัฒนุช ร่วมด้วยดาราใหม่ในสมัยนั้น คือ สายัณห์ จันทรวิบูลย์, จารุวรรณ ปัญโญภาส และ กนกวรรณ ด่านอุดม ซึ่งภาพยนตร์เรื่องนี้ได้รับรางวัลชมเชยกำกับศิลป์ จากงานมหกรรมภาพยนตร์เอเชียแปซิฟิค ครั้งที่ 15 ณ กรุงมะนิลา ประเทศฟิลิปปินส์ในปีเดียวกัน จากนั้นเขาได้เปลี่ยนชื่อในวงการเป็น "มานพ อัศวเทพ" ต่อมาจึงมีผลงานตามมาอย่างต่อเนื่องทั้งบทพระรองและตัวร้าย จนได้รับรางวัลตุ๊กตาทองนักแสดงประกอบชายจากเรื่อง "เงาราหู" ที่กำกับโดย เปี๊ยก โปสเตอร์ เมื่อปี พ.ศ. 2519 
ชีวิตส่วนตัว เรือโท วิริยะ จุลมกร ร.น. หรือ มานพ อัศวเทพ สมรสกับสุนันท์ จุลมกร (กุ้ง) มีบุตรและบุตรีทั้งหมด 3 คน เคยเป็นเจ้าของร้านอาหารชื่อ "ปูทอง" 
เสียชีวิต.
มานพ อัศวเทพ เสียชีวิตเมื่อวันที่ 28 ตุลาคม พ.ศ. 2566 ที่โรงพยาบาลทหารเรือ (สมเด็จพระปิ่นเกล้า) สิริอายุ 86 ปี ด้วยโรคนิ่วอักเสบ ระหว่างผ่าตัดมีการเสียเลือดมาก (สาเหตุการตาย ตับวาย) ประกอบกับอายุมาก ซึ่งลูกสาวของมานพได้ให้ข้อมูลเอาไว้
ซึ่งการสวดพระอภิธรรมศพ "มานพ อัศวเทพ" จะเริ่มเมื่อวันที่ 28 ตุลาคม พ.ศ. 2566 ณ ศาลา 2 วัดเจ้าอาม ถนนบางขุนนนท์ เขตบางกอกน้อย กรุงเทพมหานคร และเริ่มพิธีฌาปนกิจศพ เมื่อวันที่ 31 ตุลาคม พ.ศ. 2566 ณ เมรุวัดเจ้าอาม
แชนนอน เลโท

แชนนอน เลโท  เกิดเมื่อวันที่ 9 มีนาคม ค.ศ. 1970 เป็นนักดนตรีและนักแสดงชาวอเมริกัน ทั้งแชนนอนและน้องชาย จาเรด เลโท เป็นนักดนตรีในวงร็อกชื่อ เทอร์ตีเซคันด์สทูมารส์
เครือข่ายนักศึกษาประชาชนปฏิรูปประเทศไทย

เครือข่ายนักศึกษาประชาชนปฏิรูปประเทศไทย (ย่อ: คปท.) เป็นขบวนการทางการเมืองภาคประชาชน มีบทบาทในช่วงวิกฤตการณ์การเมืองไทย พ.ศ. 2556–2557
คปท.ก่อตั้งขึ้นในวันที่ 10 ตุลาคม พ.ศ. 2556 โดยเป็นการแตกตัวแยกออกมาจากกองทัพประชาชนโค่นระบอบทักษิณ (กปท.) ซึ่งก่อนหน้านั้นในวันที่ 7 ตุลาคม ปีเดียวกัน กปท.ได้เคลื่อนย้ายที่ชุมนุมจากสวนลุมพินีมาล้อมรอบทำเนียบรัฐบาล จนกระทั่งถึงวันที่ 10 ตุลาคม ที่ทางรัฐบาลได้ประกาศพระราชบัญญัติความมั่นคงฉุกเฉิน (พ.ร.บ.มั่นคงฯ) ครอบคลุมพื้นที่เขตป้อมปราบศัตรูพ่าย, เขตพระนคร และเขตดุสิต พร้อมกับเจ้าหน้าที่ตำรวจได้รุกคืบเข้ามาเพื่อขอคืนพื้นที่ ที่สุดทางแกนนำกปท.ก็ได้ยินยอมที่จะกลับไปชุมนุมยังสวนลุมพินีที่เดิม ยังความไม่พอใจแก่ผู้ชุมนุมบางส่วนที่อยู่นอกรอบและกำลังเสริมกันเข้ามา จึงพร้อมใจกันที่จะแยกตัวออกมาชุมนุมต่างหากที่แยกอุรุพงษ์ เขตราชเทวี ซึ่งเป็นพื้นที่นอกเขตพ.ร.บ.มั่นคงฯ และประกาศจัดตั้งเป็นกลุ่มใหม่ขึ้นมา โดยปฏิเสธว่ามิได้มีความขัดแย้งกับทางกปท.
คปท. มีแกนนำ คือ นายอุทัย ยอดมณี นายกองค์การนักศึกษา มหาวิทยาลัยรามคำแหง (อศ.มร.) และนายนิติธร ล้ำเหลือ ทนายความแห่งสภาทนายความแห่งประเทศไทย ที่เคยเข้าร่วมการชุมนุมกับพันธมิตรประชาชนเพื่อประชาธิปไตย (พธม.) มาแล้วในปีพ.ศ. 2549 และ พ.ศ. 2551 โดยทั้งคู่ทำหน้าที่เป็นผู้ประสานงาน
การชุมนุมของ คปท.ปักหลักอยู่ที่แยกอุรุพงษ์ บริเวณถนนพระราม 6 ฝั่งขาเข้า โดยหลายต่อหลายครั้งได้ถูกลอบโจมตีจากระเบิดที่ถูกโยนลงมาจากบนทางพิเศษศรีรัชที่อยู่ด้านบน และถูกโรยผงหมามุ่ยเข้าใส่ ทำให้มีผู้ได้รับบาดเจ็บหลายคนจนต้องนำส่งเข้าโรงพยาบาล
จนกระทั่งถึงวันที่ 7 พฤศจิกายน ปีเดียวกัน หลังจากกลุ่มต่อต้านพระราชบัญญัตินิรโทษกรรม (พ.ร.บ.นิรโทษกรรม) ของพรรคประชาธิปัตย์ ได้เคลื่อนย้ายที่ชุมนุมจากสถานีรถไฟสามเสนมาปักหลักที่อนุสาวรีย์ประชาธิปไตย ถนนราชดำเนินแล้ว คปท.ก็ได้ย้ายสถานที่ชุมนุมมาปักหลักที่เชิงสะพานมัฆวานรังสรรค์จนถึงสะพานชมัยมรุเชษฐ์ ใกล้กับทำเนียบรัฐบาลในที่สุด และต่อมาในวันที่ 29 พฤศจิกายน ปีเดียวกัน เมื่อมีการจัดตั้ง กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ขึ้นที่ศูนย์ราชการแจ้งวัฒนะ ทางแกนนำ คปท.ก็ได้เข้าร่วมเป็นคณะกรรมการเหมือนกับแกนนำกลุ่มอื่น ๆ ด้วย
บทบาทของ คปท. จะเป็นไปในลักษณะของการชุมนุมที่เป็นเชิงรุก โดยหลายต่อหลายครั้งเสี่ยงต่ออันตราย ทำให้มีผู้ได้รับบาดเจ็บหรือเสียชีวิต เช่น การปิดล้อมหน้าสนามกีฬาไทย-ญี่ปุ่น ดินแดง เพื่อไม่ให้มีการรับสมัครเลือกตั้งในวันที่ 26 ธันวาคม ปีเดียวกัน หรือการปะทะกับเจ้าหน้าที่ตำรวจที่เข้ามาขอคืนพื้นที่ ๆ เชิงสะพานผ่านฟ้าลีลาศ ในวันที่ 18 กุมภาพันธ์ พ.ศ. 2557
การรถไฟฟ้าขนส่งมวลชนเกาสฺยง

การรถไฟฟ้าขนส่งมวลชนเกาสฺยง (KMRT; #เปลี่ยนทาง) เป็นระบบขนส่งมวลชนที่ให้บริการในเมืองเกาสฺยงและปริมณฑล เริ่มก่อสร้างในเดือนตุลาคม ค.ศ. 2001 โดยเปิดให้บริการสายสีแดงและส้มเป็นสายแรก เมื่อวันที่ 9 มีนาคม และ 14 กันยายน ค.ศ. 2008 ตามลำดับ ปัจจุบันดำเนินการโดย "Kaohsiung Rapid Transit Corporation" (KRTC; #เปลี่ยนทาง) ภายใต้ "Build-Operate-Transfer"
เส้นทาง.
จำนวน 2 เส้นทาง 37 สถานี ระยะทาง โดยเป็นสถานีใต้ดิน 27 สถานี (มีประตูกั้นชานชาลาทุกสถานี) ยกระดับ 8 สถานี ระดับดิน 2 สถานี
รถไฟฟ้ารางเบา (LRT) ประกอบด้วย สายวงแหวน จำนวน 30 สถานี